
Diasabra awo Baki den Bario ta na Santa Cruz 


E actividad di Baki den 
Bario a bira hopi popular 
den comunidad. Esaki ta 
e oportunidad pa e ciu- 
dadanonan por deshaci 
di nan desperdicio di cas 
di un forma completa- 
mente gratis. Desde cu 
dump na Parkietenbos a 
cera, e situacion di sushi 
rond di Aruba a bira hopi 
grave y lamentablemente 
te ainda, e problema ta 
keda persisti, a pesar di e 
esfuersonan di gobierno y 
otro institucion- y funda- 
cionnan. 


Baki den Bario ta un iniciativa 
cu ta forma parti di e campa- 
ña Limpi Limpi di gobierno. 
Parti di e meta di campaña 
nacional Limpi Limpi, ta pa 
conscientisa e ciudadanonan 
ariba e procesamento respon- 
sabel di desperdicio. 


Baki den Bario a inicia den 
luna di september 2023 y a 
logra colecta 781 baki di des- 
perdicio y a conta cu mas di 
4,998 vehiculo cu a bin haci 
uso di e evento, sin conta e 
cantidad di vehiculonan cu 
a participa durante e prome 
actividad. 


E actividad a cuminsa acep- 
tando cinco diferente tipo di 
desperdicio basa riba e tipo 


cu mas tabata yega na dump 
Parkietenbos. 
Despues 
di 
e prome actividad na San 
Nicolas, a tuma decision pa 
pone baki apart pa taira y car- 
ton, a cuminsa acepta azeta 
di cushina usa y a cambia e 
orario pa un ora mas prome, 
for 7or di mainta te cu 11or 


di mainta. 
Districto y localidad di e ac- 
tividad ta basa riba e experi- 
encia, pero tambe datos y ex- 
periencia di pasado, relatando 
na desperdicio produci den 
cada bario cual ta inclui can- 
tidad di vivienda/famia den e 
bario. 


Baki den Bario no ta habri pa 
desperdicio comercial, sola- 
mente desperdicio residen- 
cial y no ta acepta asbestos 
tampoco. Na algun ocasion a 
bin encontra asbestos, cual no 
ta ser acepta den e actividad- 
nan di Baki den Bario. Esaki 
ta pa motibo cu asbestos tin 


companianan specifico cu tin 
permiso di DTI pa atende cu 
esaki cu normanan estricto 
cu e companianan aki mester 
sigui. 


A pesar di e esfuersonan aki, 
un gran cantidad di ciudada- 
nonan ta actua di forma ire- 
sponsabel y ta contribui na e 
sushedad cu tin rond di Aru- 
ba. Un cantidad di dumpnan 
ilegal a nace pa motibo cu ya 
no por a hiba nan desperdicio 
dump y no tabata kier paga pa 
tira nan desperdicio afo. 


Na esaki por agrega tambe 
cu e prijsnan di containernan 
pa tira sushi afo no ta accesi- 
bel pa tur hende. E prijsnan 
ta varia depende di e tipo di 
sushi. Un container pa benta 
sushi residencial tin un costo 
di alrededor di 650 florin y 
container special pa tira des- 
perdicio di construccion por 
costa alrededor di 1,050 flo- 
rin. 


Diasabra 25 di mei e siguien- 
te actividad di Baki den Bario 
ta tuma luga y ta recorda tur 
ciudadano cu kier deshaci di 
nan desperdicio durante e ac- 
tividad aki cu e sushi mester 
ta separa segun e tiponan di 
sushi cu ta ser acepta. 


Zoey Conijn di Luna Foundation: “Nan a bay ataca mi fundacion y 
esey mi no ta acepta” 


Luna 
Foundation 
y 
Crijojo Trappers Aruba 
tabata e dos fundacion 
cu tambe tabata presente 
den e caso di ayera na 
Corte di prome Instancia 
caminda 
a 
condena 
Alberto Groeneveldt pa 
negligencia di un bestia. 


Zoey 
Conijn 
di 
Luna 
Foundation 
y 
Jacqueline 
Boderie di Crijojo Trappers 
ta e personanan cu mas tabata 
envolvi den e caso mirando 
cu nan ta esun cu a drenta 
den cas di Groeneveldt y bay 
cu Khaleesi y su puppiesnan 
ora e situacion di negligencia 
a bay asina leu na unda cu 
den un video y potret cu a bay 
viral por a mira con Khaleesi 
a keda. Lamentablemente e 
no por a wanta y a muri dia 
31 di maart. 
Ayera ora e caso a culmina 
Bon Dia Aruba a puntra 
tanto Conijn como Boderie 
kico nan tabata nan opinion 
tocante e sentencia caminda 
Conijn a sigura cu “nan a 
bay ataca mi fundacion y esey 


mi no ta acepta, Aruba is not 
a playing field cu nos tin cu 
rescata tur eyfo, cada maltrato 
Luna mester t’ey y door cu e 
no por a cuida su cachonan ta 


pa via di nos, “ el a sigura. 
Asina mes, el a destaca cu cuido 
di cacho ta responsabilidad 
di cada doño di mascota “no 
di e fundacionnan cu ta nos 


trabou pa rescata nan tur no ta 
nos trabou, nos ta boluntario, 
mi por stima y duna tempo 
na loke nos ta haci pero pa 
critica nos y pa purba tira e 


culpa riba nos banda no, no 
ta bon.” Conijn a señala. 
Riba e pregunta di otro 
medio si nan tabata conforme 
cu e sentencia di hues ken 
a duna Groeneveldt como 
castigo 60 ora di trabou 
comunitario, unda 20 di nan 
ta condicional y 750 florin di 
multa, Conijn a señala cu si 
nan si ta conforme cu esey. 
El a duna como mensahe na 
comunidad “pa zorg miho pa 
bo mascotanan, no pone tur 
e trabou riba fundacionnan 
of tur e presion riba nos, 
nan ta bo mascotanan, ta bo 
responsabilidad, nos t’ey pa 
yuda unda cu nos por y con 
nos por, pero no pone tanto 
presion riba nos.” 
Tambe nan a trece dilanti cu 
na momento e puppiesnan 
a ser rescata pa nan, nan 
tabata mustra den estado di 
abandono y desnutri, cu no 
tabata asina cu nan tabata 
den bon condicion manera 
Groeneveldt 
su 
abogado, 
Desiree Croes a señala den 
corte. 

Corte di prome instancia a dicta sentencia contra Alberto Groeneveldt 
pa caso di cacho Khaleesi 


Ayera mainta a tuma luga 
na corte di prome instan- 
cia e caso contra Alberto 
Groeneveldt, ken tabata 
acusa y a keda sentencia 
pa negligencia intencio- 
nal di bestia cu 60 ora di 
trabao comunitario, unda 
20 di nan ta condicional y 
750 florin di multa. 


E caso cu a cuminsa pasa di 
8:40 di mainta, a conta cu 
presencia di varios fundacion 
protector y defensor di bestia, 
publico tambe tabata presente 
y Cuerpo Especial Arubano 
(CEA) pa asina resguarda e 
orden publico rond di corte. 


Na comienso, Groeneveldt a 
señala cu e semper tabata un 
persona ocupa cu su trabao, y 
cu e parti di mas tristo ta cu e 
situacion aki a sucede den su 
cas, sin sa kico por a pasa cu 
Khaleesi, ken tabata su cacho 
y cu a muri dia 31 di maart 
ultimo debi na negligencia. 


Groeneveldt a sigura na hues 
cu e ta sinti hopi tristo di loke 
a pasa cu su cacho y cu sem- 
per e tabata stima bestia. Ora 
hues a puntra si tabata nor- 
mal cu e cacho tabata mara na 
cadena, Groeneveldt a bisa cu 
normalmente su cachonan ta- 
bata los y cu e no tabata mara 
nan cu cadena. Despues cu e 
incidente a pasa el a haya sa cu 
un hende di su cas a marele. 
Groeneveldt a keda insisti cu 
maske cu e tabata responsable 
pa Khaleesi, e no sa con cos 
a bay robes, ni sa ken a mara 
cadena na nek di Khaleesi, ni 
tabata sa cu Khaleesi tabata 
den mal estado. 


Den e tratamento di e caso 
tambe a bin dilanti cu e pup- 
pies cu fundacionnan a resca- 
ta hunto cu Khaleesi, yiunan 
di Khaleesi, tabata den bon 
estado; algo cu Luna Founda- 
tion y Crijojo Trappers a nen- 
ga mesora den un declaracion 
haci pafo di corte, indicando 
cu nan tin potretnan unda ta 
mustra con nan tabata den es- 
tado di desnutricion. 


Durante su declaracionnan, 
Groeneveldt tabata mustra 
bon compostura y tabata pa- 
pia trankil. Sinembargo, su 
emocionnan finalmente a 
mustra ora el a conta hues 
di e consecuencianan cu el 
a sufri desde cu e caso a bira 
conoci. El a conta con tur su 
contractnan a keda cancela, el 
a perde miembresia na dife- 
rente organisacion, y hasta a 


haya prohibicion di drenta 
algun lugar. Tambe a destaca 
e menasa y negatividad cu el 
a ricibi a traves di rednan so- 
cial. 


Mientras 
tanto, 
defensa 
di 
Groeneveldt, 
abogado 
Desiree Croes a sigura cu 
Groeneveldt no tabata neg- 
ligente pasobra dos luna 
prome cu rescate di Khaleesi, 
Groeneveldt a tuma contacto 
cu fundacion pa pidi ayudo, 
ya cu e no tabata por cuida 
su animalnan debidamente. 
Sinembargo, 
e 
fundacion 
no por a tuma e cachonan e 
tempo ey ya cu nan no taba- 
tin lugar pa pone nan. Asina 
mes, Croes a acusa cu “Luna 
Foundation ta co-culpabel 
pasobra nan no a bay busca e 
cacho” ora Groeneveldt a pidi 
ayudo. E ponencia aki a crea 


conmocion entre esnan pre- 
sente den e sala. 


Fiscal di Ministerio Publico 
a pidi como castigo 60 dia 
di trabao comunitario of 30 
dia cera den KIA, pa mo- 
tibo cu no por a proba cu 
Groeneveldt tabatin e inten- 
cion pa Khaleesi muri, y tam- 
be teniendo cuenta cu esaki 
tabata su prome castigo. Tam- 
be hues a bisa cu a tene cuen- 
ta cu e hecho cu Groeneveldt 
a sufri caba pa e consecuen- 
cianan di e morto di Khaleesi 
den comunidad. E sentencia 
di e hues pa caso aki ta 60 ora 
di trabao comunitario unda 
20 di nan ta condicional mas 
750 florin di multa. 


Abogado di Groeneveldt: 
“Tin cosnan cu a bay 
robes, no cu tabatin in- 


tencion” 
Ora caso a culmina, na salida 
di corte abogado Croes a sig- 
ura cu ta bon cu nan a logra 
trece nan bandi medaya den 
corte, “a papia di un abuso cu 
tabatin hopi tempo y lo cual 
a tuma luga ta cu e cacho ta- 
bata mara for di 21 di maart 
te cu 26 di maart, 5 dia, esey 
ta hopi importante pa nos 
trece dilanti pasobra den tur 
atencion cu el a haya no ta- 
bata duidelijk kico a pasa.” El 
a sigura. 
Croes 
tambe 
a 
expresa 
cu “tabata importante pa 
Groeneveldt trece su pun- 
tonan dilanti y pa pueblo 
tambe sa kico a pasa pasobra 
ya 17 di januari ultimo me- 
neer Groeneveldt a acerca e 
fundacionnan pa bin yude cu 
e cacho, el a haci e trabao cu 
e mester a haci, el a pidi nan 


pa bay cu e cacho y esaki no a 
pasa, tambe despues Polis di 
Bario mester a bini pa bay cu 
e cachonan y tampoco a pasa, 
na fin di dia e ta keda respon- 
sabel y e ta tuma su castigo 
pasobra tin cosnan cu a bay 
robes, no cu tabatin inten- 
cion pero e cacho a keda mara 
un dia y nos a kere cu door 
cu e cacho ta hopi nervioso, 
el a draai door di e cadena, 
anto el a haci su mes daño, 
pero na fin di dia ta un ser 
humano cu ta keda responsa- 
bel pa e cacho y p’esey tambe 
el a bisa den cuminsamento, 
cu e castigo cu lo pidi lo mi 
acepte aunke no tabata mi in- 
tencion, na ningun momento 
pensando cu mi ta bay haci 
algo malo pero e tabata mi ca- 
cho y a mi mester tuma e re- 
sponsabilidad, esey ta lo cual 
a pasa awe, ” el a bisa. 
Groeneveldt por a haya seis 
luna di castigo den prison 
ya cu esey tabata e senten- 
cia maximo segun Croes a 
sigura, “y hues a tene cuenta 
cu tur e circunstancianan di 
cual a ser splica caba,” si den 
caso cu Groeneveldt ta dicidi 
di no cumpli cu e sentencia, 
e tin un castigo di prison cu 
ta 1 luna. 
“Nos a dicidi awe di biaha cu 
nos no lo apela e decision di 
hues pa asina e caso por caba 
awe,” Croes a destaca. 
Tambe, el a bisa cu algo cu a 
sali den caso aki ta cu tin hopi 
caso ta pasando afo unda nan 
a busca riba Internet “y nos a 
wak e Facebook di e mesun 
fundacion aki y nos a mira cu 
for di lunanan caba nan tin e 
mesun situacion, un cacho cu 
bo ta wak cu e cadena a lit- 
eralmente crece den su cueyo 
y nos no sa ken e persona ta, 
toch? Un cacho cu a laga no 
sa cuanto ora den auto pero 
nos no sa ken e persona ta, 
dus aworaki a hiper focus riba 
Groeneveldt, el a bira e cara 
di e persona cu ta maltrata 
cacho siendo cu esey ta tuma 
luga asina hopi y p’esey mes 
tambe a trece dilanti y mi ta 
keda para riba dje si, cu me- 
neer Groeneveldt a pidi ayu- 
do y tin un parti di culpabi- 
lidad tambe di fundacionnan 
cu ora pidi ayudo pasobra bo 
no por mas, p’esey e funda- 
cionnan tey nan tambe, nan 
ta haya sponsor cu nan por 
yuda hende y esaki no a tuma 
luga, nan por tuma mi na 
malo, pero si tin un persona 
yama fundacion y bisa mi no 
por mas, dos luna y un siman 
despues bo ta yega den cas.” 

Aruba a contribui na rapport internacional ariba desafionan di cambio 
climatico y Estado di Adaptacion 


A traves di un publicacion 
ariba su pagina di Face- 
book, minister di Trans- 
port, Integridad, Natura- 
lesa y Asuntonan di Adul- 
to Mayor, Ursell Arends a 
anuncia cu diamars 21 di 
mei e International Panel 
on Deltas Coasts and Is- 
lands (IPDC) a lansa e 
rapport tocante e estado 
di adaptacion climatico 
den 
deltanan, 
areanan 
costal y islanan, cu contri- 
bucion di tur e islanan den 
Caribe Hulandes. 


El a indica cu e rapport ta un 
compilacion di contribucion 
activo di Aruba, Boneiro, 
Corsou, Sint Maarten, Saba 
y St. Eustatius. E rapport ta 
provee un analisis profundo 
di e desafionan climatico cu 
e islanan ta enfrenta, hunto 
cu strategianan y plannan 
relaciona cu adaptacion cli- 
matico. 


E rapport, cu ta disponible 
riba e website di National 
Climate Resilience Council 
of Aruba, ta indica cu e delta-, 
costa- y islanan chikito ta par- 
ticularmente vulnerable pa e 
impacto di cambio climatico. 
E areanan aki hopi biaha ta 
densamente pobla y nan ta di 
importancia crucial pa socie- 
dad, economia y ecosistema. 


Cambio di patronchinan di 
clima ta causando yobida mas 
fuerte, tormenta mas intenso, 
olanan di calor y sekia. E cli- 
ma extremo aki y otro impac- 
tonan di cambio climatico lo 
aumenta presion riba e siste- 
ma di awa, empeorando e re- 
tonan cu ta existi relaciona cu 
awa y desasternan. E ta afecta 
ecosistema, salud, suministro 
di awa di cas, transportacion, 


produccion di energia y sec- 
tor di economia, manera ag- 
ricultura, turismo y industria. 
E rapport aki ta remarca cu pa 
proteha sustento y preserva 
regionnan vulnerabel manera 
e delta-, costa- y islanan, ta 
birando cada bes mas cla cu 
medidanan di adaptacion ta 
necesario pa proteha e re- 
gion- y paisnan di e impacto 
di cambio climatico. 


A pesar di progreso den plan 
di adaptacion global, den fi- 
nanciamento y implemen- 
tacion, e rapport ta señala, 
e esfuerso di adaptacion no 
ta mantene cu e risico di 
cambio climatico cu ta keda 
crece. E ta agrega cu ade- 
mas, e financiamento inter- 
nacional pa adaptacion cu ta 
bay paisnan den desaroyo ta 
10-18 biaha mas chikito cu e 
cantidad necesario, segun cal- 
culacionnan, creando un bu- 
raco den implementacion di 
adaptacion (United Nations 
Environment 
Programme, 
2023). Pa preveni cu e bu- 
raco di adaptacion no ta sigui 
amplia, esfuerso robusto pa 
acelera accion di adaptacion 
ta necesario. 


E International Panel for Del- 
tas and Coastal Areas (IPDC) 
ta un iniciativa di prome 
clase di e gobierno Hulandes 
como un compromiso clave 
pa e Agenda Accion di Awa. 
IPDC ta un aliansa unico, 


uniendo gobiernonan, insti- 
tucionnan financiero, exper- 
tonan cientifico y practican- 
tenan di rond di mundo. 


E rapport ta enfatisa cu e mis- 
ion di IPDC ta pone awa na 
e curason di adaptacion cli- 
matico y ta contribui pa cera 
e buraco entre necesidadnan 
di adaptacion climatico y 
implementacion den e delta-, 
costa- y islanan. 


Pa logra su obhetivo, IPDC ta 
usa un metodo basa riba de- 
manda pa supera e barera di 
implementacion y fortalece 
e condicionnan cu ta facilita 
gobernacion, 
desaroyo 
di 
conocemento, capacitacion y 
accesibilidad na financiamen- 
to. Pa evalua su progreso den 
aceleracion di e implementa- 
cion di adaptacion, IPDC ta 
publica actualisacion regular 
riba su progreso. 


E prome rapport di IPDC ta 
describi e desafionan unico y 
complica cu e delta-, costa- y 
islanan ta enfrenta y ta enfati- 
sa e necesidad pa acelera e es- 
fuerso di implementacion di 
adaptacion pa cera e buraco. 


E rapport ta splica cu pa 
alinea e terminologianan y 
identifica bareranan comun 
di implementacion di adap- 
tacion, a introduci e IPDC 
Guidance Framework. E ta 
describi e plan di adaptacion 


y e proceso di implementa- 
cion relaciona cu politicanan 
convencional den mayoria 
di e miembronan di IPDC 
den tres etapa fundamental. 
E prome etapa ta compro- 
nde e fase di plan strategico 
y ta describi paso- y elemen- 
tonan clave den e proceso di 
plan strategico di adaptacion, 
e di dos ta encera considera- 
cionnan clave pa priorisacion 
y plan di inversion, y e di tres 
ta delinea condicion- y barer- 
anan comun pa implementa- 
cion di adaptacion. 


E miembronan di IPDC ta 
participa activamente y ta 
comparti nan contextonan 
nacional di adaptacion den 
relacion cu e tres etapa di e 
IPDC Guidance Framework. 
E esfuerso colaborativo aki 
ta encera cu cada miembro 
ta contribui cu perspectiva 
di nan respectivo proceso di 
planificacion y implementa- 
cion di adaptacion nacional, 
incluyendo strategia di adap- 
tacion, proceso di planifica- 
cion y inversion, y e factor- 
nan facilitador y bareranan pa 
implementacion. 


Segun e rapport ta indica e 
barera comun di implemen- 
tacion di e miembronan di 
IPDC ta relaciona cu falta 
di conocemento y falta di 
datonan pa informa e tuma- 
mento di decision, e comple- 
hidad asocia cu transicion di 
un enfoke sectoral na uno di 
gobernacion integra, capa- 
cidad institucional limita na 
varios nivel y accesibilidad 
limita na financiamento. 


Basa riba e barera comun 
aki, IPDC tin como vision 
pa contribui na cera e buraco 
di implementacion di adapta- 


cion usando un metodo basa 
riba demanda pa fortalece 
condicionnan facilitador rela- 
ciona cu desaroyo di conoce- 
mento, gobernacion apropia, 
fortalece capacidad y acceso 
na financiamento. 
Aruba tambe a participa na e 
rapport aki, cual ta indica cu 
como un isla chikito cu un 
economia habri, Aruba ta al- 
tamente expuesto y vulner- 
able pa varios shock exterior, 
incluyendo, pero no limita na, 
shock financiero-economico 
y geopolitico, como tambe 
shock ambiental y climatico. 
Den termino di exposicion 
y vulnerabilidad di cambio 
climatico, e rapport ta señala 
cu Aruba ta expuesto na tanto 
shock climatico como kima- 
mento climatico lento. Ade- 
mas e ta resalta cu volatilidad 
climatico y patronchi di clima 
extremo a aumenta durante e 
ultimo siglo. 


Den su publicacion, minister 
Ursell Arends ta subraya cu 
segun Dr. Ryan R. Peterson, 
Presidente di NCRC Aruba, 
e programa di IPDC ta pro- 
vee un caminda esencial pa 
delinea y combina esfuerso- 
nan, ambicionnan colectivo 
di resiliencia climatico, y na 
mesun momentonan uni e 
recursonan di scarsedad fi- 
nanciero y di conocemento 
entre e islanan. 


“E lansamento di e proyecto 
aki ta un stap importante cer- 
ca paisnan den Reino Hulan- 
des pa colabora pa un futuro 
cu resiliencia climatico y uno 
cu ta trata naturalesa na un 
manera responsabel,” e man- 
datario a remarca. 


Por lesa mas di e rapport aki 
den nos edicion di mañan. 


Caso di Khaleesi a hala atencion di turista 


Ayera na Corte di Prome Instan- 
cia por a nota un grupo chikito di 
turista wardando pafo mientras 
Corte tabata trata e caso di Alber- 
to Groeneveldt, kende a keda sen- 
tencia pa negligencia di su cacho, 
cu a bira conoci den comunidad 
como Khaleesi. 


Bon Dia Aruba a acerca e grupo di 
turista pa haya sa mas di nan posicion 
y opinion riba e caso. Tabata trata di 
un grupo di Hulandes y dos muhe 
Mericano. 


E grupo Hulandes a conta Bon Dia 
Aruba cu nan tabata haya cu loke a 
sucede cu Khaleesi tabata “horible.” 
“Pasobra boso tin e frase akinan, 
‘One Happy Island,’ pero e no ta un 


isla feliz, no pa cacho. Ta hopi tristo y 
ta pone mi bira emocional cu hende 
akinan – no tur, pero al menos e guy 
aki – ta trata cacho asina malo.” 
Nan a menciona tambe cu e caso di 
Khaleesi a hala atencion riba rednan 
social hasta na Hulanda, pues el a 
bira viral. “Mi a papia cu mi amigo y 
famia y conocir, y nan tur a bisa ‘un 
isla asina teribel, mi no ta bay eynan 
cu vakantie pasobra ta asina malo cu 
cacho.’ Pues pa Aruba, e ta atencion 
negativo.” 
Tocante e sentencia, nan ta opina cu e 
sentencia ta zwak. “E ta un bon señal, 
pero solo un señal.” 


E dos Mericano a expresa sorpresa 
pa e hecho cu a permiti Groeneveldt 
keda cu un cacho, y no a prohibie di 


tene mascota. “E tabata un di e ca- 
sonan mas horrifico cu mi a yega di 
mira, y mi a haci rescate aki (na Aru- 
ba) y na Merca,” un di nan a conta. 
“Mi no a mira algo asina den henter 
mi bida.” 
Tocante e sentencia, nan a expresa 
cu nan tabata spera lo a duna castigo 
di prison. “Precedente di prison lo 


tabata bon pa asina cosnan por bay 
dilanti aki na Aruba. Cosnan ta pasa 
hopi mas lihe na Merca... pero mi no 
ta sorprendi.” 


“Tambe mester a prohibi’e di tin mas- 
cota,” e otro Mericano a comenta. 
“Mester a prohibi’e di tin cacho pa 
semper.” Nan a indica cu na Merca, 
den caso di maltrato di bestia, ta pro- 
hibi e persona di tin mascota. “Usu- 
almente nan tambe ta kita tur nan 
bestia.” 


Pa finalisa, el a bisa cu e caso aki ta 
un mancha riba reputacion di Aruba. 
“Mi no ni kier a bin ‘kinan mas. E 
unico motibo cu mi a bin ta pa scucha 
e caso.” 

Nos a custumbra biba... 
Cu sobrepeso y obesidad...? 


Pa dramatico cu e anuncio reciente di resultado 
di e encuesta encuanto nos estado di salud por ta, 
nos ta duda cu e lo tin tanto impacto den comuni- 
dad. Esaki pasobra nos tin e impresion cu durante 
e hopi añanan cu nos ta lidia cu e problema aki, 
ta parce cu hende en general ta cuminza acepta e 
situacion di sobrepeso y obesidad, como algo cu 
simplemente t’ey. Nos no ta bisa cu e ta motibo 
pa acepta esaki, sigur no for di banda di esnan re- 
sponsable pa maneho di salud y bienestar general 
di comunidad. Sin embargo, tumando na consid- 
eracion cu e situacion, cu a empeora compara cu 
anterior investigacionnan, e mero actitud di no 
mira e situacion como algo peligroso ta haci com- 
bati esaki extra dificil. Y esaki tin su consecuencia 
pa e forma con ta bay actua pa mehora e situacion. 


Pa evalua e actual situacion ta importante pa con- 
oce e situacion di anterior investigacion, pa por 
compara cuanto cambio, negativo o positivo, ta- 
batin den cuanto tempo. Pa esey ta logico pa bolbe 
na e Steps 2006, pa haci un comparacion inicial. 
Nos ta bisa inicial pasobra nos no ta dispone ainda 
di e informe Steps 2023 pa haci un comparacion 
mas amplio. En todo caso por compara e cifranan 
general cu a presenta awor pa 2023, esta cu 78% di 
e poblacion ta categoriza como ‘sobrepeso’, di cual 
48% ta hasta den categoria ‘obeso’. E cifranan di 
2006 ta duna di conoce cu 36,2% tin ‘sobrepeso’ y 
40,8% ta considera ‘obeso’. Hunto ta duna 77% cu 
tin sobrepeso o ta obeso. Si nos ta interpreta e ci- 
franan corectamente, lo tabatin anto un aumento 
bastante fuerte di e categoria ‘obeso’, te casi 50%, 
mientras en total e grupo combina a subi modes- 
tamente di 77% te 78%. 


E relato actual duna pa gobierno di Aruba no a 
brinda mas detaye pa por compara cu Steps 2006, 
pero nos ta duna algun detaye pa loke ta e com- 
paracion muher/homber. Na 2006 obesidad tabata 
mas un problema masculino (46,7%) y algo mas 
modera cerca hende muher (36,3%). E average 
general actual (48%) di 2023 ta mas halto cu e ci- 
fra pa 2006 pa hende homber (46,7%), aunke nos 
ainda no por sa cuanto e aumento pa cada genero 
a contribui na esaki. Por ta cu e cifra relativamente 
mas abao pa hende muher na 2006 (36,3%) a subi 
considerablemente, pero tambe ta posible cu e ci- 
fra pa hende homber a subi mas ainda, pasando 
50%. Nos lo keda pendiente pa haya e informe 
completo pa por haci nos analisis riba esaki. 


Urgencia di e situacion actual 
En general e unico conclusion cu por saca di e 
situacion actual, unda casi mitar di e poblacion 
ta obeso, ta cu ta inaceptable perde mas tempo. 
E consecuencianan di e crisis di salud aki, nos 
ta yam’e asina, ta grave y no solamente den sen- 
tido financiero. Segun nos opinion esaki ta exigi 


un cambio di e actual maneho gubernamental. E 
consideracion principal pa esey ta cu e maneho 
actual ta parce insuficiente pa realmente haci un 
diferencia. Loke ta realmente primordial ta pa nos 
pais defini su propio rumbo pa ataca e peligronan 
di salud nos dilanti, ya cu si nos tira un vista riba 
e metanan di desaroyo sostenible (SDG) pa 2030 
di Nacionnan Uni, tin hopi enfasis riba asunto cu 
cerca nos no ta tanto un problema, pasobra nos 
tin un sistema bastante bon y desaroya di cuido 
di salud, unda enfermedad contagioso solamente 
temporalmente ta afecta nos, manera e crisis di 
Covid-19. E peligro pa nos ta bin di enfermedad 
no transmisible cu ta relaciona cu mal habito di 
nutricion y bida sedentario, cu tin efecto grandi cu 
presencia di diabetes, presion halto, enfermedad 
cardiaco y cancer. 


Awor, ta facil pa bisa esaki pero si tin algo dificil 
pa cambia ta custumber di kico ta come. E cul- 
tura di poco atencion pa suficiente fruta y berdura 
ta bastante general, tambe entre hende cu tin su- 
ficiente recurso pa paga e cuminda – caro – aki. 
Esaki ta conta mas ainda pa persona cu no tin tanto 
entrada. Mundialmente ta visible e efecto di mal 
nutricion, no di insuficiente nutricion, sino un 
mal dieta cu exceso di vet y sucu cu ta contribui 
na e situacion di obesidad generaliza manera e ta 
presente awor. Di tur manera lo mester busca un 
solucion pa e realidad cu di un banda por trata di 
educa hende pa come mas berdura y fruta, pero 
con ta haci si un grupo grandi simplemente no por 
afford e productonan aki? Esaki no ta un poblema 
di nos so, sino di hopi pais; hende cu insuficiente 
entrada ta come malo. 


Solucion pa e problema urgente aki, cu ta pone 
hopi presion riba costo di nos sistema di salud, 
lo mester bin di varios banda. No ta suficiente pa 
conta solamente cu informacion na publico, pero 
combina esaki cu por ehemplo introduccion gen- 
eral di cuminda na scol, cu enfasis pisa riba bon 
alimentacion. Mester ta posible di cuminza edu- 
ca e hobennan, ya cu penetra den e hogarnan pa 
cambia custumber di come ta resulta hopi dificil. 
Tambe ta importante pa henter sector di salud re- 
programa nan mes. Experiencia di hopi persona 
ta cu hasta docter y specialista ta masha limita den 
nan conseho y recomendacion di bon alimenta- 
cion, mientras cu nan ta haya pa trata e consecuen- 
cianan devastador di mal nutricion. 


Finalmente, nos no por acepta obesidad como un 
realidad di bida, pasobra e ta mata... Algun dia nos 
tur ta bay, pero nos mester por tin un bida mas 
placentero sin e consecuencianan di mal habito 
nutricional. 

Joost Meijs a traspasa presidencia di Dutch Caribbean Cooperation of 
Airports pa Jonny Andersen 


Mirando cu Joost Meijs lo 
bandona su funcion como 
CEO di Aruba Airport 
Authority N.V. durante 
zomer di aña 2024, e seis 
aeropuertonan di Caribe 
Hulandes a apunta Jonny 
Andersen, CEO di Cura- 
cao Airport Partners N.V., 
como e siguiente presi- 
dente di Dutch Caribbean 
Cooperation of Airports 
(DCCA). A tuma e desi- 
cion aki basa riba unanim- 
idad durante e reunion 
colectivo di DCCA cu a 
tuma luga dia 11 di maart 
2024. Joost Meijs tabata 
presidente desde e inicio 
di DCCA na aña 2021. 


Desde su inicio, e seis aero- 
puertonan di Caribe Huland- 
es ta cooperando mas intensa- 
mente mediante intercambio 
di conocemento, realisacion 


di inspeccion di siguridad y 
colaboracion estrecho cu de- 
mas stakeholder p’asina me- 
hora e conexion (accesibel, 
eficiente y sostenibel) entre 
e islanan di Caribe Hulan- 
des. DCCA ta fungi como un 
punto di contacto central den 
Caribe Hulandes p’e stake- 
holdernan importante den e 
industria di aviacion. DCCA 
su intencion ta pa mehora e 
conexion entre e islanan y ta 
considera cu Caribe Huland- 
es ta posiciona perfectamente 
pa bira un lider mundial den 
tur e maneranan sostenibel di 
biaha. 


Cada aña DCCA, cu sosten 
di e aeropuerto anfitrion, 
ta organisa e conferencia “A 
Flight to the Future”; na aña 
2022 a organisa e conferencia 
aki pa prome biaha na Aruba. 
Durante e prome edicion, e 


prome avion electrico a lan- 
ta vuelo rumbo p’e espacio 
aereo di Caribe. Na aña 2023, 
Aeropuerto di Corsou, a sigui 
cu ne y a organisa e di dos 
edicion di e conferencia cu 
un demostracion impresion- 
ante di drone. Riba 18 y 19 di 
november di e aña aki lo por 
conta cu e di tres edicion cu 
lo tuma luga na St. Maarten. 
Durante e conferencianan 
aki, henter e ecosistema di 
aviacion den Caribe Hu- 
landes ta reuni pa combersa 
riba ambicion, tema actual y 
tendencia nobo como tambe 
innovacion den e industria di 
aviacion (regional). 


Joost Meijs, presidente sa- 
liente, a comenta cu: “Mi kier 
gradici mi coleganan, e direc- 
tornan ehecutivo di e seis is- 
lanan y demas stakeholder pa 
e colaboracion durante e ul- 


timo añanan. Ta fantastico pa 
mira y entretene tur e ambi- 
cionnan cu e aeropuertonan 
tin, y mi ta sigur cu mediante 
un colaboracion habri nos lo 
por hiba e sector di aeropuer- 
to den Caribe Hulandes na 
halturanan nobo. Jonny An- 
dersen ta un profesional den 
aviacion internacional y mi 
tin tur e confiansa di mundo 
cu e lo lidera DCCA cu en- 
tusiasmo, energia y cu e nivel 
di mas halto di profesional- 
ismo”. 


Jonny Andersen, e presi- 
dente nobo, a expresa su 
mas sincero gradicimento na 
Joost Meijs pa su liderazgo 
yena cu vision y destaca pa 
Dutch Caribbean Coopera- 
tion of Airports (DCCA). 
Bou liderazgo di Joost Meijs, 
DCCA a converti den un bos 
pa e aeropuertonan Hulan- 
des den Caribe, representan- 
do e interes comun di e seis 
aeropuertonan n’e gobier- 
nonan, comunidad insular, e 
aerolineanan asocia y demas 
stakeholder. 


”Na nomber di e seis aero- 
puertonan 
Hulandes 
den 
Caribe, mi kier gradici Joost 
pa uni nos y pa su liderazgo 
visionario”, asina Andersen 


a expresa. “Ta realmente un 
honor pa asumi e rol como 
presidente di DCCA y mi ta 
comprometi pa continua cu e 
trabou cu Joost y e seis aero- 
puertonan di DCCA a inicia. 
Hunto, nos lo desaroya e sec- 
tor di aviacion di Caribe Hu- 
landes ainda mas, mehorando 
su siguridad, conexion, facili- 
dad pa biaha, sostenibilidad y 
relevancia den e region.” 


“Conexion aereo, accesibili- 
dad y facilidad pa biaha entre 
e islanan di Caribe Hulan- 
des lo ta den mi prioridad- 
nan principal durante mi 
mandato como presidente di 
DCCA. Actualmente, hopi 
persona ta hay’e demasiado 
caro y ta rekeri hopi tempo 
pa biaha entre e islanan y tin 
biaha e ta tuma mita dia pa 
biaha entre e islanan ruman. 
Esaki ta un preocupacion im- 
portante. Nos mester logra 
p’e biahenan aereo bolbe bira 
un opcion factibel pa nos co- 
munidad. Como sector, nos 
mester haci lo necesario p’e 
biahenan entre e islanan ta 
mas factibel, accesibel y con- 
veniente na beneficio di tur 
esnan den Caribe Hulandes. 
Como presidente di DCCA, 
mi meta ta pa haci esaki un 
realidad”. 


salud a7 


Diahuebs 23 Mei 2024 


Trahando riba un futuro medico solido entre islanan den region 
Union entre Aruba y Corsou pa realisa un operacion di pulmon na Aruba 


Recientemente na Hora- 
cio 
Oduber 
Hospital 
(HOH) tabatin un mo- 
mento masha special unda 
ta mira sigur e coopera- 
cion solido cu ta trahando 
riba dje ya pa algun tempo 
entre e diferente islanan 
den Caribe Hulandes y 
region. HOH a invita un 
ciruhano for di Corsou 
pa un operacion specifico 
riba nos isla. 


Dokter Yuri Casseres, ciru- 
hano general, a comenta 
cu a invita dokter Nicole 
Boye, ciruhano di pulmon 
y colorectal, pa asisti den un 
operacion complica na nos 
Hospital. Dokter Casseres 
a splica cu e tipo di opera- 
cionnan asina ta bon pa haci 
den cooperacion entre ciruh- 
ano mirando e complehidad. 
Y sigur e pashent su bienestar 
na prome luga mirando cu e 
no mester a bay den exterior 
pero por a keda Aruba den 
compania di su famia. 


Union ta forsa 
E colaboracion cu HOH tin 
den region cu e diferente or- 
ganisacionnan den cuido esta 
Dutch Caribbean Hospital 


Alliance (DCHA) tin como 
meta pa garantisa y eleva 
cuido specialisa den futuro y 
coordina y optimalisa calidad 
y disponibilidad di cuido spe- 
cialisa. 
Dr. Casseres a indica cu e 
tabata un asina yama ‘kijkop- 
eratie’ caminda a saca un pida 
di e pulmon p’asina e pashent 
por hala rosea miho. Esaki ta- 
bata e prome biaha, pues na 
Aruba, cu ta haci e tipo di op- 
eracion aki caminda ta reduci 
e volumen di e pulmon via 
un “kijkoperatie”. E ciruhano 
di pulmon y colorectal, esta 
dr. Boyé a expresa di ta masha 
contento cu e cooperacion 
aki. Trahando hunto, spe- 
cialmente cooperacion entre 
e islanan sigur lo por hisa e 


nivel di cuido pa loke ta trata 
pulmon y mucho mas. 


Dr. Boyé 
Dr. Boyé a expresa cu el a sin- 
ti su mes “bonbini” na Aruba 
y a disfruta e cooperacion y 
traha hunto cu dr. Casseres. 
Coleganan sigur a dun’e e 
sentimento di cas na HOH. 
Ademas el a expresa cu e por 
a conta cu tur e materialnan 


necesario pa eherce e opera- 
cion di un manera exitoso 
mirando cu HOH tabatin tur 
loke e mester “den cas”. 


E operacion riba su mes a bay 
mas lihe di loke nan a spera. 
Dr. Casseres a indica cu el a 
siña algun tecnica nobo for 
di dokter Boyé cu e por sigui 
eherce durante su opera- 
cionnan na HOH. 


Cooperacion entre islanan ta 
keda un reto, pero ta e paso- 
nan aki, aunke chikito, ta haci 
finalmente un impacto gran- 
di. Dr. Boyé y dr. Casseres ta 
demostra cu intercambio di 
conocemento tin un impacto 
positivo y den e caso specifico 
aki ta yuda amplia cuido na 
Aruba. 


Profesionalnan di DVG 
ta presenta mas data di 
encuesta STEPS2023 


Diabierna 
tardi 
profe- 
sionalnan di DVG a duna 
presentacion di e resul- 
tadonan di e encuesta 
STEPS2023. E investiga- 
cion aki tabata bou en- 
cargo di Departamento 
di Salud Publico (DVG) y 
supervisa pa Pan Ameri- 
can Health Organisation 
(PAHO). Un total di 5,120 
hogar a keda selecciona, 
di cual 53% a participa. 
DVG a finalisa e reporte 
y e analisis di e data haci 
conhunto cu PAHO y 
CBS Aruba. 


Algun dato cu sigur a impacta 
ta: 
•	 
78%	di	nos	poblacion	 
tin sobrepeso, di cual casi 
mita	esta	un	46%	ta	sufri	di	 
obesidad. 
•	 
24%	di	nos	poblacion	 
ta sufri di high blood pres- 
sure,	di	cual	un	9%	ta	hoben- 
nan	entre	18-29	aña	di	edad. 
•	 
38%	di	e	populacion	 
ta na riesgo pa haya un male- 
sa cronico. 


E cifranan aki di nos comu- 
nidad, ta representa un reto 
significativo pa salud y bien- 
estar di Aruba su poblacion. 
Sinembargo, cu esfuersonan 
conhunto y accion colectivo, 
esaki ta un reto cu lo por ser 
supera. 


For di encuesta tambe a sali 
informacion cu Aruba su po- 
blacion ta uno cu ta consumi 
alcohol excesivo, maske cu 
nos poblacion no ta uno cu 
ta huma hopi, e uso di vape 
ta creciendo bou di nos ho- 
bennan. Nos comunidad no 
ta come suficiente fruta y/ 
of berdura conforme World 
Health Organization (WHO) 
su criterio. 
Ministerio di Salud Publico 
hunto cu DVG ta imple- 
mentando strategianan com- 
prensivo cu ta trata e causan- 
an fundamental di obesidad 
y ta duna poder na individu- 
onan pa tuma decisionnan pa 
un bida mas saludabel. 

Agencia di educacion a discrimina contra 
studiantenan etnicamente diverso 


(NLTimes) - Un estu- 
dio independiente nobo 
tocante 
discriminacion 
contra studiantenan etni- 
camente diverso pa DUO 
durante control di fraude 
a haya cu e agencia di 
educacion su faboritismo 
a afecta mas studiante di 
loke a mustra den e prome 
investigacion. 


Un cantidad masivo di 86 
porciento di e studiantenan 
cu a entrega un keho tocante 


e evaluacionnan di fraude aki 
tabatin un nacionalidad cu ta 
mas cu Hulandes so, e agen- 
cia di educacion a bisa diaran- 
son. 
Den maart, Minister Di- 
jkgraaf di educacion a in- 
forma Parlamento cu studi- 
antenan cu ta etnicamente 
diverso ta sobrerepresenta 
den DUO su evaluacionnan 
pa fraude riba su prestamo 
na studiantenan cu ta biba 
leu for di cas. E estudio di 
PriceaterhouseCooper a yega 


e conclusion aki. El a pidi 
despensa di parti di e gabinete 
y a anuncia cu lo sigui cu un 
investigacion. 


Algorithm Audit a haci e in- 
vestigacion. El a conecta data 
di 
Statistics 
Netherlands 
(CBS) tocante e studiante 
su historia cu data di DUO 
tocante studiantenan cu ta 
ricibi ayudo pa no biba cu 
nan mayor y e evaluacion di 
fraude haci riba esaki. 


El a mira cu studiantenan cu 
no tin un historia Europeo ta 
hopi representa den tur paso 
di e proceso di control pa 
fraude. “E distorcion ta hopi 
mas fuerte di loke a pensa 


basa riba PwC su investiga- 
cion,’ DUO a bisa. “E obser- 
vacionnan lamentabel aki ta 
un biaha mas laga na cla cu 
nos mester y lo haci nos pro- 
ceso di evaluacion diferente.” 


Autoridadnan di supervision contra labamento di placa ta formalisa 
nan colaboracion 


(CuracaoChronicle) 
- 
Centrale Bank van Cu- 
racao en Sint Maarten 
(CBCS), Gaming Control 
Board (GCB) y Financial 
Intelligence Unit (FIU) di 
Corsou lo sigui nan com- 
promiso den e lucha con- 
tra labamento di placa y 
financiamento di teroris- 
mo y proliferacion (AML/ 
CFT/CFP). Pa formalisa 
nan colaboracion, riba dia 
10 di mei 2024 nan a dren- 
ta un Multilateral Memo- 
randum of Understanding 
(MMoU). 


CBCS, GCB y FIU ta e au- 
toridadnan di supervision 
responsabel pa segura cu e 
proveedornan 
di 
servicio 
cumpli cu e stipulacionnan 
den e ordenansa nacional pa 
transaccionnan inusual y e 
ordenansa nacional pa iden- 
tificacion di clientenan ora 
di duna servicio. Conhunta- 
mente, nan ta delinea e im- 
portancia di e cumplimento 
cu standardnan relevante in- 
ternacional cu a keda estab- 
leci pa Financial Action Task 
Force (FATF). 


Cooperacion mutuo, con- 


sulta y compartimento di 
informacion entre e autori- 
dadnan lo sigui contribui na 
e ehecucion efectivo di nan 


supervision y e funcionnan 
di inteligencia financiero y na 
final, contribui na e integri- 
dad di e sistema financiero na 


Corsou. 


E autoridadnan a keda di 
acuerdo pa formalisa e rela- 
cionnan existente y pa basa 
nan cooperacion den e veld 
di AML/CFT/CFP su su- 
pervision y funcionnan di 
inteligencia financiero riba e 
principionan y proceduran- 
an delinea den e MMoU. E 
MMoU ta provee un cuadro 
pa cooperacion aumenta en- 
tre e autoridadnan a base di 
confiansa mutuo y compren- 
sion. 


Gruponan ta haci yamado pa empoderacion di pashent den Corsou su 
sistema di cuido di salud 


(CuracaoChronicle) 
- 
Den un intento pa fortal- 
ece e derechonan y pash- 
ent y participacion den e 
decisionnan di cuido di 
salud, yamadonan pa e 


implementacion di e leg- 
islacion otorgando pash- 
entnan un bos durante e 
tratamentonan medico a 
surgi na Corsou. 


E sentimento aki a ser replica 
durante un conferencia re- 
cien organisa pa conseho di 
cliente di Curacao Medical 
Center (CMC), enfatisando 
e necesidad pa pashentnan 
por tin un bos cu ta nifica 
algo den nan aventura di cui- 
do di salud. 


Sandra La Croes-Virginia, un 
figura prominente dentro di 
e conseho, a enfatisa e im- 


portancia di crea e ley7 aki, 
aliniando e ley cu e standard 
internacional di cuido centra 
riba e pashent. El a delinea 
e iniciativa aki y cu esaki no 
solamente ta sirbi e interes 
di e pashent sino tambe ta 
beneficia tur stakeholder cu 
ta involucra den e sistema di 
cuido di salud di e pais. 


E conferencia a pone aten- 
cion riba e principio funda- 


mental cu pashentnan mes- 
ter hunga un rol activo den 
e decisionnan tocante nan 
salud y tratamento. La Croes- 
Virginia a enfatisa cu pa me- 
dio di involucra pashent den 
e proceso di tuma decision, 
proveedornan di cuido di 
salud por crea tratamentonan 
miho pa necesidadnan indi- 
vidual, ultimamente yegando 
na resultadonan di cuido di 
salud mehora. 

Debate tocante coalicion nobo: Preocupacion tocante falta di igualdad y 
division social 


(NLTimes) - Tweede Ka- 
mer, parti di parlamento 
Hulandes, lo debati to- 
cante e coalicion nobo di 
PVV, VVD, NSC y BBB y 
nan plannan pa e añan- 
an binidero. Partidonan 
den oposicion ta critico 
di e recortenan plania y e 
falta di atencion na falta 
di igualdad social den e 
partidonan su “linea prin- 
cipal di acuerdo,” preocu- 
pacionnan cu a ser treci 
dilanti pa dos di e curpan- 
an consehero di e gobier- 
no su politica. 


Hopi tiki atencion ta duna 
na coherencia social y com- 
bati falta di igualdad den e 
acuerdo di e coalicion nobo 
negocia pa e partidonan men- 
ciona, segun e instituto Hu- 
landes pa investigacion social 
SCP. E agencia di gobierno 
a bisa cu e enfasis ta princi- 


palmente riba stimula trabao 
y seguridad social y mucho 
menos riba otro recursonan. 


E agencia ta kere cu e moti- 
bo pa esaki ta cu personanan 
no por sobrevivi financiera- 
mente usualmente pa e moti- 
bonan aki. “E peliger ta e falta 
di igualdad structural entre 
e gruponan y personanan y 
e hecho cu esaki lo aumenta 
a causa di no atende e prob- 
lema.” 


E acuerdo ta primeramente 
trata e hendenan su necesi- 
dadnan basico, manera cuido 
di salud accesibel, bon edu- 
cacion y un aumento riba 
vivienda segun SCP. E enfoke 
tambe ta primeramente riba e 
personanan Hulandes cu tin 
empleo. E agencia t a spera cu 
e medidanan general lo bene- 
ficia tur hende na luga di ciu- 
dadanonan den situacionnan 


vulnerabel. 
Segun e agencia, no a duna 
suficiente atencion na fortal- 
ece e solidaridad social. “Aun- 
ke pa un pais cu un sociedad 
diverso, e conexion entre 
e hendenan y solidaridad 
ta esencial,” SCP a agrega. 
“PRimeramente, pa preveni 
e lineanan den division cu ta 
surgi den sociedad for di bira 
demasiado great. Di dos, pa 
sigura cu tur hende por par- 
ticipa y tin oportunidadnan.” 


E ta posibel cu e puntonan 
principal di e acuerdo di 
coalicion inclui plan pa com- 
bati discriminacion y garan- 
tisa mas seguridad, e agencia 
a agrega, notando tambe cu e 
acuerdo no ta menciona me- 
hora hende su bienestar psi- 
cologico, “mientras kehonan 
psicologico specialmente den 
e hubentud a aumenta reci- 
entemente di mesun manera 
cu soledad den personanan di 
edad mayor.” 


Tambe a lamenta e falta di 
mencion di e consecuenci- 
ana psicologico cu un politica 
di migracion mas estricto lo 
tin riba migrantenan. E pun- 
tonan principal di e acuerdo 
di coalicion ta conclui cu para 
e cantidad di migrantenan lo 
ta un factor positivo pa co- 
herencia social na Hulanda, 
“pero esaki no necesaria- 
mente mester ta e caso,” SCP 
a agrega. 


CPB a calcula cu e coalicion 
su plannan lo aumenta e pod- 
er di compra un poco y me- 
hora e gobierno su finanzas 
un poco. Sinembargo tambe 
a enfatisa cu hopi di e plan- 
nan aki tin mester di elabora- 
cion y cu e tin proecupacion 
tocante con legal y posibel al- 
gun di e recortenan den plan 
ta, incluyendo esun di e shel- 
ternan di asilo. 


Hulanda ta para adopcion for di exterior cu efecto inmediato 


(NLTimes) - Hulanda lo 
para adopcion for di exte- 
rior cu efecto inmediato. 
No lo acepta ni permiti 
mas aplicacion nobo pa 
adopta mucha for di exte- 
rior. Proceduranan actual 
por conclui, segun Min- 
ister Franc Weerwind di 
Proteccion Legal a anun- 


cia den un carta na Parla- 
mento, NU.nl a reporta. 


Den comienso di ana 2021, 
e gobierno temporariamente 
a stop tur adopcion di exte- 
rior despues di un rapport 
critico tocante abusonan den 
e sistema. Muchanan ta ser 
hiba Hulanda ilegalmente, 


e prome famianan ta ser ob- 
liga of manipula pa duna e 
muchanan den adopcion, y 
data tabata falsifica of incor- 
ecto, segun e investigadonan 
a ripara. 


Na fin di aña 2022, e gobi- 
erno a dicidi di permiti adop- 
cion for di exterior atrobe, 
sinembargo solamente for 
di un cantidad di pais limita 
y suheta na condicionnan y 
controlnan estricto. 


Luna pasa, Tweede Kamer, 
parti di e parlamento Hulan- 
des, a pidi Gabinete pa traha 
riba un plan di “phasing-out” 
pa adopcionnan di exterior. 
Parlamentarionan cu a sos- 
tene e mocion a sinti cu e 
sistema ta demasiado vulner- 


abel contra abuso. 


Weerwind a conseha contra e 
mocion na mesun tempo pa 
motibo cu e tabata kier crea 
un sistema nobo cu organisa- 
cion central pa asina combati 
e abusonan di manera mas 
efectivo. Riba diamars, Weer- 
wind a reporta cu e sistema 
nobo no lo tuma luga mas y 
cu gobierno lo para adopcion 
di exterior completamente. 


E gobierno Hulandes lo para 
esaki den fase durante e peri- 
odo binidero, segun Weer- 
wind. E ta creando un plan pa 
haci esaki, y FIOM, e centro 
di experticio cu ta informa 
hende tocante adopcion, no 
lo acepta ningun registracion 
nobo pa adopta mucha for di 


otro paisnan. E Minister lo 
trata e adopcionnan den pro- 
greso actual cu e paisnan di 
origen y con esaki lo por keda 
completa. E ta spera di por 
provee mas claridad tocante 
esaki den september. 


Weerwind a admiti cu para 
adopcionnan for di exterior 
lo tin un impacto grandi riba 
e personanan involucra den 
e proceduranan di adopcion 
“ambos na Hulanda y den 
paisnan di origen, partner- 
nan den e cadena di adop- 
cion y tambe pa relacionnan 
internacional.” Tambe esaki 
lo afecta e legislacion y regu- 
lacion existente. Un ley di 
adopcion nobo lo ta necesario 
segun el a agrega. 


Senado Hulandes ta aproba laga universidadnan limita studiante pa 
cursonan den Ingles 


(NLTimes) - Eerste Ka- 
mer, Senado Hulandes, a 
aproba un proposicion pa 
laga universidadnan limi- 
ta e cantidad di studiante 
cu nan acepta den e vari- 
ante den idioma Ingles pa 
nan programanan bach- 
elor. Parlamento anteri- 
ormente tambe a proba e 
plan aki pa limita e can- 
tidad di studiante interna- 
cional. 


Solamente PvdD a vota con- 
tra e proposicion den Eerste 


Kamer riba diamars. Aunke, 
segun NRC, e partido po- 
siblemente tin obhecion na 
e Ministerio di Educacion 
su presupuesto en general, y 
no necesariamente e limite 
aki. E fraccion parlamentario 
di VVD a entrega e amienda 
legislativo na Higher Educa- 
tion Act cu e presupuesto, 
pues Senadornan no por haci 
un voto riba esaki por separa. 


E medida tambe ta inclui den 
un ley cu Minister Robbert 
Dijkgraaf a entrega pa apro- 


bacion di parlamento siman 
pasa. Su Internationalization 
in Balance Act ta contene 
varios manera den cual uni- 
versidad por limita e cantidad 
di studiantenan di fuera di 
Europa cu nan acepta. Di- 
jkgraaf a bisa u e proposicion 
tin e intencion principal di 
hiba internacionalisacion den 
educacion mas halto den e 
direccion corecto, enfocando 
riba unda e pais talento y con 
pa mantene e studiantenan. 


E coalicion nobo di PVV, 


VVD, NSC y BBB tin plan di 
varios medida pa limita esaki 
den universidad Hulandes, 
incluyendo tarifanan di scol 


mas halto y mas restriccion 
riba beca pa studiante cu ta 
pafo di e Union Europeo. 

Guatemala den “situacion complica” pa 75 candela activo 


(DW) – Presidente di Gua- 
temala, Bernardo Arevalo 
de Leon, diamars ultimo a 
sigura cu e pais ta enfrenta 
un “situacion complica” cu 
75 candela forestal cu ta ac- 
tivo, mayoria di nan ubica 
den parti nort di e teritorio. 


“Nos ta enfrentando un situ- 
acion complica,” Arevalo de 
Leon a señala den un confer- 
encia di prensa na instalacion 
di Coordinador Nacional 
Pa Reduccion di Desaster 
(Conred) conhuntamente cu 
Defensa Nacional y de Gober- 
nacion na sur di Ciudad di 
Guatemala. 


“Nos ta enfrentando e situa- 
cion aki cu tur recursonan in- 
stitucional posibel,” cu “dife- 
rente entidad y mobilisando 


recursonan humano y tec- 
nico pa paga e candela, aunke 
cu adversidad,” e gobernante 
a splica. 


Entre nan, el a bisa cu ta oposi- 
cion di Congreso pa valida un 
estado di Calamidad cu a otor- 
ga fondonan extra pa Gobierno 
por atende e emergencia. 
Como consecuencia, “a genera 
un multiplicacion den e num- 
ber di siniestro den temporada 


aki,” di candela forestal di 2024 
y cu por perhudica e pobla- 
cion,” el a sigura. 


Di acuerdo cu Conred, actu- 
almente ta existi 75 candela 
activo, 44 di nan na departa- 
mento di Peten, 500 kilometer 
na nort di e capital. 


Instituto Nacional di Sis- 
mologia, Vulcanologia, Me- 
teorologia y Hidrologia (In- 
sivumeh) ayera diaranson a 
emiti un alerta “pa calidad di 
aire extremadamente malo” na 
Ciudad di Guatemala, segun 
e corant local prensa Libre a 
informa. 
Mientras tanto, scolnan a 


anuncia e suspension di nan 
actividadnan den aire liber for 
di diaranson ultimo na tur cen- 
tro escolar tanto publico como 
priva y a laga na criterio di 
mayornan uso di mondmask 
pa studiantenan. 


Insivumeh dialuna ultimo a 
expone un rapport na unda 
e indice di calidad di aire di 
e dia ey tabata den categoria 
mas halto di e clasificacion, 
kiermen “peligroso” pa salud. 
Segun e mesun fuente, e cat- 
egoria ey ta resalta cu “calidad 
di aire por ser considera como 
condicion di emergencia” a in- 
dica cu di mesun forma “tur e 
poblacion tin probabilidad di 


ta afecta.” 
Di acuerdo cu fuentenan es- 
tatal, e origen di e contamina- 
cion ta pa varios candela local, 
pero ademas regional, ya cu 
Honduras tambe ta afecta pa 
e mesun situacion. 


Arevalo de Leon tambe a bisa 
cu ainda cu no a haya politica 
apropia di gobiernonan ante- 
rior pa e tipo di emergencia 
aki, “e crisis actual ta sirbiendo, 
ademas, pa haya e les necesario 
cu ta bay permiti cu Conred ta 
bay prepara adecuadamente pa 
genera hopi mas miho condi- 
cionnan den un situacion simi- 
lar den temporada di candela 
pa proximo aña.” 


Mexico: Autoridadnan a reporta 19 morto 
asocia cu ola di calor 


(CNN) – Entre 5 y 11 di 
mei a registra 19 morto na 
Mexico atribui na e di dos 
ola di calor, asina como 
tambe 333 caso di daño 
pa salud di e poblacion, 
segun Secretaria di Salud 
a informa den su rapport 
semanal di vigilancia epi- 
demiologico mas reciente. 


E rapport a destaca cu, den 
ultimo 24 ora di e periodo 
registra, e temperatura max- 
imo na Coahuila, na nort di 
Mexico, tabata di 45.9 grado 
Celsius. 


84.2% di e fayecido ta core- 
sponde na “golpi di calor” y 
a tuma luga na Nuevo leon, 
Sonora, Tamaulipas, San Luis 
Postosi y Veracruz, di acuer- 
do cu e rapport. 


Ocho di e fayecido a ser regis- 
tra dia 9 di mei, e dia ey, Servi- 
cio Meteorologico Nacional 
a pronostica temperaturanan 
maximo superior na 45 gra- 
do Celsius pa Campeche, 
Chiapas, Guerrero, norte de 
Hidalgo, Michoacan, Nuevo 
Leon, Oaxaca, San Luis Po- 
tosi, Tabasco, Tamaulipas, 
Veracruz y Yucatan. 


E rapport di e siman di 28 di 
april te cu 4 di mei a registra 
tres fayecido asocia cu tem- 
peratura natural extremo. 


Secretaria di Salud a destaca 
cu mester considera e infor- 
macion como “preliminar, ya 
cu ta suheto na cambionan.” 


Di acuerdo cu Servicio Me- 
teorologico Nacional (SMN) 
di Comision Nacional di 
Awa (Conagua), ta pronostica 
cinco ola di calor entre maart 
y juli 2024. 


E prome a cuminsa dia 13 di 
april te cu 21 di april y esun 
di dos for di 5 di mei te cu 11 
di mei , den ambos periodo, 
di april y mei, a notifica 670 
caso acumula y asocia na 
temperatura natural extremo 
caminda Tabasco ta e entidad 
cu e demanda mayor pa ser- 
vicio di atencion y urgencia 
medico. 


Secretaria di Salud y SNM 
ta continua monitoriando e 
situacion y a emiti recomen- 
dacionnan na e poblacion pa 
preveni mas casonan di golpi 
di calor y deshidratacion den 
proximo olanan di calor pro- 


nostica. 
Tambe, autoridadnan ta in- 
vestigando e morto di un de- 
cena di ‘howler monkey’ cu 
ta considera como un especie 
den extincion, segun Secre- 
taria di Medio Ambiente a 
informa den un comunicado, 
e temperaturanan halto cu ta 
afectando gran parti di e pais 
ta e causa di mas probabel di 
e hechonan aki. “Te awor, nos 
tin varios hipotesis,” e nota te 
menciona y tambe ta indica 
e causanan manera “golpi di 
calor, deshidratacion, desnu- 
tricion of fumigacion cu toxi- 
conan.” 


Presidente di Mexico, An- 
dres Manuel Lopez Obrador 
a bisa cu su Gobierno ta bay 
yuda un veterinario cu ta 
atendiendo un dozijn di ma- 
caco deshidrata cu varios ciu- 
dadanonan a hiba. 
Por lo menos 80 macaco a cay 
flauw for di palonan for di 
comienso di e luna aki, aunke 
autoridadnan no a ofrece un 
conteo oficial. 

Haiti ta prepara pa yegada di forsa multinacional di apoyo pa 
seguridad 


(DiarioLibre) – Autori- 
dad- y forsanan di seguri- 
dad Haitiano ta prepara 
pa yegada di e forsa mul- 
tinacional di apoyo pa se- 
guridad na Haiti, cu tin 
como meta caba cu e vio- 
lencia di gruponan arma, 
mientras material ta sigui 
yega pa enfrenta e gru- 
ponan riba cayanan di e 
pais. 


Den e contexto aki, Conseho 
Presidencial di Transicion a 
celebra diamars ultimo un 
sesion di trabao cu e repre- 
sentantenan mayor di Polis 
Nacional di Haiti (PNH), cu 
na tur momento ta bay lidera 
e accionnan, pa debati e inicio 
di e mision multinacional. 


“Haiti, a traves di Polis Na- 
cional Haitiano, ta bay tin 
control general di e opera- 
cionnan di e mision ariba e 
tereno,” e Conseho a anuncia 
den un nota publica diamars 
ultimo ariba su pagina di 
Facebook. 


“Tur cos, for di e composi- 
cion, obhetivo, regla di en- 
frentamento y control sani- 


tario di e trupanan ta bay 
wordo coordina y supervisa 
pa autoridadnan policial Hai- 
tiano,” e nota ta sigui indica, 
cu ta certifica cu e mision 
multinacional crea pa reso- 
lucion 2699 di Conseho di 
Seguridad di ONU mester ta 
desplega na Haiti prome cu 
fin di e luna aki. 


Dialuna ultimo un delega- 
cion di Kenya a yega Port- 
au-Prince pa prepara e des- 


pliegue di e forsa multina- 
cional di apoyo pa seguridad 
cu e efectivonan di e pais ey 
ta bay lidera, un yegada cu ta 
tuma luga algun dia despues 
cu Conseho Presidencial di 
Transicion a manda un carta 
pa autoridadnan di e pais Af- 
ricano. 


E delegacion ta consisti di 
funcionarionan di Kenya, en- 
tre nan e comandante di forsa 
di e mision multinacional, cu 


ta encarga cu evaluacion di e 
obranan di construccion di 
e base unda e forsa ta bay ta 
staciona y ta premira cu den 
proximo simannan e otro 
delegacionnan ta yega. 


Den ultimo simannan na 
Haiti tambe a yega material 
pa e lucha contra e gruponan 
arma, incluyendo 10 vehi- 
culo di seguridad di gobierno 
Mericano, dentro di e pro- 
ceso di refuerso di e capaci- 


dad cooperativo pa stop inse- 
guridad. 


Mientras tanto, segun e 
anuncio di dialuna di Conse- 
ho Presidencial di Transicion, 
ta bay tuma luga un campaña 
di limpiesa den e area met- 
ropolitano di e capital, cu ta 
tambalia bao sushedad, señal 
di e falta di autoridad na e 
pais. 


Segun e autoridadnan, e 
proyecto aki ta pretende di 
crea un clima politico fabora- 
bel pa asina e gobierno nobo, 
cu ta eligiendo su prome 
minister actualmente, por 
tuma cargo di e administra- 
cion publico. 


E proyecto di limpiesa ta pre- 
tende tambe di crea 2.500 
empleo directo y alrededor di 
10 mil indirecto, como tambe 
proteha e salud di e habitan- 
tenan di e capital contra e 
proliferacion di microbionan 
y djacanan cu ta carga tur 
tipo di enfermedadnan como 
consecuencia di e acumula- 
cion di sushi ariba e camind- 
anan publico. 


Republica Dominicana: OEA ta wak mehoracion significativo den 
eleccion, pero ta señala cumpramento di voto 


(DiarioLibre) – Organisa- 
cion di Estadonan Ameri- 
cano (OEA) a afirma dia- 
mars ultimo cu durante 
celebracion di eleccion 
presidencial y di congreso 
diadomingo ultimo taba- 
tin mehoracion significa- 
tivo compara cu e eleccion 
municipal cu a tuma luga 
den luna di februari, pero 
a adverti cu nan a observa 
un biaha mas e cumpra- 
mento di votonan di parti 
di e forsanan politico den 
diferente luga di votacion. 


Den un documento emiti 
pa e Mision di Observacion 
Electoral (MOE) di OEA cu 
a duna siguimento den e tere- 
no na e eleccionnan Domini- 
cano, y cu e ex presidente di 
Chile, Eduardo Frei, a lidera, 
ta establece cu e mester ta un 
compromiso di tur e actor- 
nan di e proceso, sigui desa- 
roya accion- y politicanan cu 
ta permiti combati y extermi- 
na e situacion aki. 


MOE a reconoce e trabao 
di e Junta Central Electoral 
(JCE), organismo respon- 


sable di e organisacion y cel- 
ebracion di e eleccionnan, y a 
opina cu e organo Domini- 
cano a asumi un compro- 
miso door di implementa e 
recomendacionnan di OEA 
formula despues di e elecci- 
onnan municipal di luna di 
februari, como tambe pa e 
predisposicion cu el a ofrece 
na e solicitudnan di tur e par- 
tidonan politico. 


E Mision a formula un serie 
di recomendacion na e JCE y 
na e actornan di e sistema cu 
e obhetivo di mehora e cel- 
ebracion di e eleccion. 


Entre esakinan ta inclui ex- 
tende e testnan di carga y 
stress na e funcionalidad di e 
sistema digital electoral rela- 
ciona na e liberacion di bole- 


tinnan den e huntanan elec- 
toral, cu e meta di evita e de- 
saceleracion observa entre e 
recepcion central di e actanan 
y e liberacion di e boletinnan 
di parti di huntanan. 


Di mesun manera, inicia cu e 
divulgacion di resultadonan 
na e pueblo via website na 
mesun momento cu ta cum- 
insa e acceso di medionan di 


comunicacion y partidonan 
politico, cu e obhetivo di 
no genera e percepcion cu e 
publicacion di resultadonan 
online ta falso. 


Nan a sugeri tambe pa dis- 
eña carchinan di votacion di 
diferente color pa cada nivel 
di votacion y cu dicho color 
mester coresponde cu e urna 
na unda cada carchi mester 
wordo deposita. Den e orden 
ey, realisa test y revisionnan 
pa comproba cu e color of 
cantidad di inkt di e carchi- 
nan di votacion of di e mar- 
canan no ta genera inconve- 
niente na momento di eherce 
voto. 


OEA a referi na cu e garanti- 
anan pa equidad den e elec- 
cionnan, faboreci pa e acceso 
na financiamento publico, 
entre otro factornan, mester 
wordo compaña pa e cumpli- 
mento estricto di e obliga- 
cionnan di transparencia y 
rindimento di cuenta di parti 
di e organisacionnan politico 
y candidaturanan. 

Matthew Perry su fayecimento ta bao investigacion en conexion cu nivelnan di 
ketamina haya den su sanger 


(AP) - Autoridadnan a 
habri un investigacion to- 
cante con Matthew Perry a 
ricibi e ketamina cu a causa 
su fayecimento segun polis 
a informa diamars. 


Los Angeles Police ta trah- 
ando cu U.S Drug enforce- 
ment Administration y U.S 
Postal Inspection Ofice cu un 
investigaciontocante e mo- 
tibo dicon e actor di 54 aña di 
“Friends” tabatin asina hopi di 
e droga den su sistema, LAPD 
Capt. Scot Williams a bisa den 
un email. 
Un asistent a haya Perry cabes 
abao den su ‘hot tub’ dia 28 di 


october y paramediconan cu 
a ser yama inmediatamente a 
declara su persona fayeci. Su 
autopsia, publica den decem- 
ber, a haya un cantidad suma- 
mente grandi di ketamina 
den su sanger, un cantidad cu 
ta den e rango di loke ta ser 
usa pa anestesia general du- 
rante un operacion. Esaki a ser 
nombra e causa primario pa su 
fayecimento, cual a ser declara 
un accident sin sospecha di 
violencia, e rapport a bisa. 


Hoga y otro problemanan 
medico tabata factornan cu a 
contribui segun e coronel. 


Personanan cercano na e ac- 
tor a bisa e coronel su investi- 
gadornan cu e tabata pasando 
door di terapia di infusion di 
ketamina. E medicamento 
di operacion aki a mira un 
aumento grandi den añanan 
recien pa cu su uso pa trata 


depresion, ansiedad y dolor. 


Sinembargo e examinador a 
bisa cu Perry su ultimo trata- 
mento un siman y mey prome 
no ta splica e nivelan di ket- 
amina den su sanger. E droga 
tipicamenta ta metabolisa den 
algun oranan. Por lo menos 2 
dokter tabata tratando Perry, 
un psikiatra y un anestesiologo 
cu ta su dokter di cuido prima- 
rio, e rapport a bisa. Ningun 
droga ilicito ni cosnan similar 
a ser haya na su cas. 


Perry tabatin añanan di lucha 
cu adiccion te cu su tempo 
riba “Friends,” ora cu el a bira 
un di e streanan di television 
mas grandi di su generacion 
como Chandler Bing, con- 
huntamente cu Jennifer An- 
iston, Courteney Cox, Lisa 
Kudrow, Matt LeBlanc y Da- 
vid Schwimmer pa 10 tempo- 
rada for di 1994 te cu aña 2004 


riba NBC su megahit. 


Fayecimento di celebridadnan 
relaciona cu droga den otro 
casonan a causa cu autoridad- 
nan a persigui e personanan cu 
a provee e droga. 


Despues cu rapper Mac Miller 
a fayece di un sobredosis di 
cocaina, alcohol y oxycodone 
falso cu tabata contene fen- 
tanyl, dos di e hombernan cu 
a provee e difunto cu e droga a 
ser condena pa distribucion di 
e droga. Un a keda sentencia 
na mas di 17 aña den prizon 
federal y e otro cu 10 aña. 


Dos dokter y un manager di 
Anna Nicole Smith a ser acusa 


di conspiracion pa provee dro- 
ga prome cu su fayecimento 
den aña 2007, sinembargo nan 
no a ser acusa di a causa su 
sobredosis fatal. Tur e acusa- 
cionnan cu excepcion di un pa 
fraude contra un dokter a keda 
eventualmente retira. 


Despues cu Michael Jackson 
a fayece den aña 2009 a causa 
di un dosis letal di propofol, 
un droga cu e intencion di 
uso pa solamente durante op- 
eracion y otro proceduranan 
medico, y no pa e insomnia pa 
cual e cantante a busca esaki, 
su dokter, Conrad Murray, a 
ser acusa di asesinato imbol- 
untario den aña 2011. 


Scarlett Johansson ta bisa 
cu un bos di ChatGPT ta 
“demasiado similar” na 
esun di dje y OpenAI ta 
parando su uso 


(AP) - Riba dialuna Ope- 
nAI a bisa cu e tin plan di 
para e uso di un di su bos- 
nan di ChatGPT cu e ac- 
tor di “Her” ta bisa ta de- 
masiado similar na esun 
di dje. 


Den un publicacion riba red- 
nan social, OpenAI a bisa cu 
“nan ta trahando riba pausa” 
Sky, e nomber di un di e 5 
bos cu usuarionan di Chat- 
GPT por usa pa papia cune. E 
compania a bisa cu el a tende 
preguntanan tocante “con 
nan ta scoge e opcionnan di 
audio disponibel pa e chat- 
bot di inteligencia artificial, 
particularmente Sky, y kier 
atende cu nan.” 


Entre esunnan cu e pregun- 
tanan, ta joansson, ken a 
duna bos na un assistent di 
AI ficticio pero alabes futur- 
istico den e pelicula di aña 
2013 “Her.” 


Johansson a emiti un de- 
claracion bisando cu CEO di 
OpenAI a acerca su persona 
den september puntrando si 
e lo fia su bos pa e sistema, 
bisando cu e ta sinti cu e lo 
ta “un comfort pa hende” cu 
te ainda no ta confortabel cu 
e tecnologia. El a bisa cu el a 
rechasa e oferta. 


“Ora mi a tende e demo pu- 
blica, mi tabata den shock, cu 


rabia y no por a kere Mr. Alt- 
man lo persigui un bos cu ta 
asina cercano na esun dimi cu 
mi amistadnan mas cercano 
y noticieronan no por a saca 
afo e diferencia,” Johansson 
a bisa. 


El a bisa cu OpenAI dudosa- 
mente a keda di acuerdo pa 
para e uso di Sky despues cu 
el a contrata abogadonan cu a 
skirbi carta na Altman unda a 
puntra tocante e proceso cu 
cual e compania a crea e bos. 


OpenAI a cuminsa desmenti 
internet su teorianan tocante 
Johansson den un publi- 
cacion cu su anuncio, cu e 
meta di detaya con ChatG- 
PT su bosnan ta ser scogi. E 
compania a skirbi cu e ta kere 
cu bosnan di AI no mester 
“deliberadamente imita un 
celebridad su bos” y cu e bos 
di Sky ta “di otro actris pro- 
fesional.” Pero a agrega cu e 
no por comparti e nomber di 
e actris aki pa motibonan di 
privacidad. 


“E bos di Sky no ta di Scarlett 
Johansson ni tampoco tabata 
e intencion pa nan ta similar,” 
Altman a bisa. “Pa e respet cu 
nos tin pa Sra. Johansson, nos 
a pausa e uso di Sky su bos 
den nos productonan. Nos ta 
pidi despensa na Sra. Johans- 
son cu nos no a comunica di 
miho manera.” 

Conseho Hubenil di 131 a bishita 
Formacion Social 


Desde 2019, 131 a incor- 
pora un Conseho Hube- 
nil den e organisacion. E 
Conseho Hubenil di 131 su 
tarea ta pa primeramente 
duna conseho solicita y no 
solicita na e organisacion. 
Tambe nan ta duna con- 
seho ariba proyectonan 
di 131, prome cu nan ser 
implementa. E Conseho 
Hubenil di 131 ta duna e 
organisacion un bista cu 
precision di kico ta tu- 
mando lugar bao di mu- 
cha y hoben y pakico. 


E Conseho Hubenil ta con- 
sisti di 5 hoben, mucha 
muher y mucha homber, 
entre e edad nan di 11 pa 24 
aña. E personal di 131 ta den 
contacto estrecho cu e Con- 
seho Hubenil pa asina aki 
por scucha kico segun nan ta 
e preocupacionnan y prob- 
lemanan bao di nos muchan- 
an y hobennan. 


Tambe e Conseho Hubenil 
ta ricibi diferente training 
for di 131 pa asina aki nan tin 
mas conocemento tocante 
diferente sector y asina ekipa 
nan mihor. Pa duna nan mas 
conocemento di e sector so- 
cial, educacion y husticia, ta 
organisa diferente bishita na 
instancianan pa nan. 


Ariba 8 di mei ultimo e 
Conseho Hubenil a haci un 
bishita na Formacion Social 
na Mariniers Kazerne Sava- 
neta. Intencion di e bishita 
tawata pa e Conseho Hube- 
nil di 131 por haya un bista 
di kico e hobennan cu ta par- 
ticipa na Formacion Social 
ta ricibi durante e tempo- 
rada cu nan ta participa na e 
proyecto. Con e hobennan ta 
experiencia Formacion So- 
cial y kico nan a siña durante 
nan temporada den Forma- 
cion Social. 


E Conseho Hubenil di 131 a 
ser ricibi pa e coordinadora, 
e trahador social, e grupo 
di hobennan femenino y e 
grupo di hobennan mascu- 
lino. Primeramente e coor- 
dinadora a duna un presen- 
tacion tocante formacion so- 
cial na e Conseho Hubenil. 
Despues e grupo di hoben- 
nan femenino y masculino 
a comparti nan experiencia 
di e proyecto cu e Conseho 
Hubenil. E Conseho Hube- 
nil tambe a haya e oportuni- 
dad pa haci pregunta na e ho- 
bennan. 
E Conseho Hubenil a keda 
masha contento di por a rici- 


bi informacion tocante For- 
macion Social. Tambe nan a 
keda impresiona di scucha di 
e hobennan con cambionan 
positivo a tuma lugar den nan 
bida despues di nan participa- 
cion na Formacion Social. 


131 y e Conseho Hubenil di 
131 kier a gradici Formacion 


Social y e hobennan pa ricibi 
nos y pa informacion com- 
parti. 


Pa mas informacion to- 
cante e Conseho Hubenil di 
131 por tuma contacto via 
nos website: 131.aw, Insta- 
gram: 131aruba, Facebook: 
https://www.facebook.com/ 
aruba.131, email: 131aru- 
ba@gmail.com of telefon 
5886138/ 5884011. 

Skirbi pa Gregorio Wolff 
Palestina su lucha, Protestanan, Paz , Futuro di Palestina y Israel 
(Parti II) 
Hamas ta sigui su lucha, Israel no tin mas opcion, estado Palestina ta bati na porta di ONU 


Dos motibo pakico taba- 
tin un inmigracion grandi 
di Hudiunan na Palestina 


Prome, Europa tabata con- 
oce un odio grandi contra 
Hudiunan despues di prome 
guera mundial. E odio extre- 
mo tabata na Alemania y otro 
paisnan cu partidonan grandi 
pro-nazi y/o fascista. Hulan- 
da tabatin e partido pro-nazi 
“NSB”, cual tabata un par- 
tido hopi grandi. 


Di dos ta e zionismo cual a 
ser rebiba dor di Theodor 
Hezl, un reportero Hudiu cu 
reisnan na Hungria y Aus- 
tria y kende ta ser considera 
como e creador di e zion- 
ismo politico. Su grito tabata 
pa Hudiunan, specialmente 
esnan na Europa, kendenan 
tabata sufri di un discrimi- 
nacion fuerte, bay Palestina y 
yuda forma e estado Hudiu. 


Un asunto cu nos no por lu- 
bida ta cu a traves di añanan 
despues di e II guera mundi- 
al, no solamente Hudiunan y 
cristiannan tabata apoya Isra- 
el, pero tambe e Neo-liberal- 
nan na Mundo. Zionismo na 
Palestina a bira un extension 
di imperialismo Occidente 
na Medio Oriente. Europa 
tabata conoce un antisemi- 
tismo y racismo fuerte contra 
Hudiunan. Pa Europa no ta- 
bata problema, den e caso cu 
zionismo ta colonisa un otro 
pais, Palestina y haci’e un es- 
tado Hudiu, igualito na loke 
e paisnan di Europa a haci na 
hopi parti di mundo, pues no 
tabatin problema ora zion- 
ismo actua a la Europeano. 


Ademas e mudamento di 
Hudiunan for di Europa y 
manda nan Palestina apar- 
entemente a soluciona gran- 
demente e problema Hudiu 
na Europa. P’esey e apoyo di 
mayoria di paisnan di Union 
Europeo ta cu Israel. Un 
grupo grandi cu tambe ta 
apoya Israel ciegamente ta 
e iglesianan evangelista na 
mundo, usando profecianan 
di e Testament Bieu. E grupo 
aki ta creciendo na mundo 
e ultimo 30 pa 60 añanan. E 


genocidio cometi door di Is- 
rael y bisto na henter mundo 
ta bay afecta e futuro apoyo 
na Israel. Mundo a bira hopi 
consciente. 


Zionismo cu su Amalek 
Zionismo ta un movemento 
Hudiu ultra-derechista pa 
crea un estado Hudiu na Pal- 
estina. Zionismo a ser crea 
na Europa central y oriental, 
usando e religion Hudiu an- 
tiguo cu ta mara na profeci- 
anan di como 3 mil aña pasa y 
referiendo na e region di Pal- 
estina, specialmente un sero 
cu e nomber Zion. Zioni- 
sta ta ser considera un move- 
mento ultra-derechista,hopi 
biaha cu tendencianan fascis- 
ta, manera e actitud di e emi- 
grantenan di Europa oriental 
na Israel kendenan no tin nin- 
gun respet pa ley cu no ta sali 
for di zionismo. Zionismo ta 
usa hopi ideanan di como 3 
mil aña pasa, profecianan di 
e Testament Bieu, tempo cu 
mundo tabata conoci pa su 
barbaridadnan cu no tin nin- 
gun respet pa un ser humano 
cu tin otro pensamento. 


Un terminologia hopi usa 
ainda ta e grito Amalek saca 
for un di e profecianan bieu. 
E pueblo Amalekites lo a 
ataca e Hudiunan ora nan a 
sali di Egipto y segun nan 
e mensahe divino=di Dios, 
Amalek, tabata pa elimina tur 
nan hombernan, muhernan, 
tambe nan muchanan y nan 
manadanan di bestia. 


Cada biaha zionistanan ex- 
tremo ta bisa corda bon kico 


Amalek a haci cu e pueblo 
Hudiu y kico ta nifica e men- 
sahe di Dios. E Amalekites no 
ta existi mas, pero cerca e zi- 
onistanan extremo a keda den 
nan memoria e presencia di 
un enemigo falso cu ta sigui 
biba den e formanan di an- 
tisemitismo contra e pueblo 
Hudiu. Nan ta sigui kere den 
e mensahe divino. 


Awe bo ta tende e mensahe 
aki tambe cerca lidernan di 
gobierno di Israel y defacto 
den e caso lanta contra Isra- 
el dor di Sur Africa na CIH 
(Corte Internacional di Hus- 
ticia), tin un video entrega, 
unda tabata bisto con Netan- 
yahu y soldanan Israeli tabata 
balia y grita Amalek, Amalek. 
E opinion aki di prome min- 
istro Benjamin Netanyahu 
sigur ta ser carga door di su 
actual ministronan, kendenan 
casi tur ta zionistanan. Esnan 
mas extremo derechista ta e.o. 
minister di Finanzas Bezalel 
Smotrich, ministro di Segu- 
ridad Nacional Itamar Ben- 
Gvir, tur dos colonistanan na 
Trans-Jordania=Westbank. E 
colonistanan aki cada biaha ta 
roba mas teritorio di Palesti- 
nonan. 


Hopi Hudiunan cu kier biba 
den paz cu Palestinonan. 


Maske ta bisto tambe un gru- 
po di zionistanan, kendenan 
ta di opinion cu Hudiunan 
mester biba den paz cu e Pal- 
estinonan y nan bisiñanan 
musulman. 


Despues cu a inicia e mundo 


unipolar cu Merca y NATO 
como podernan mas fuerte 
na mundo na 1992, e Hudi- 
unan cu kier paz a ser benta 
un banda dor di e Zionistan- 
an mas extremo y kendenan 
ta bisa cu Palestina no tin po- 
blacion y si tin mes nan mes- 
ter bay for di Palestina. 


Tambe mundo conoce mi- 
yonnan di Hudiunan sin e 
pensamento zionista, kend- 
enan ta kere cu banda di un 
estado Israel mester existi un 
estado Palestino. Na mundo 
henter e grupo aki ta grandi- 
simo, pero den Israel dor di e 
politica di confrontacion di e 
ultimo 30 añanan e grupo aki 
ta birando chikito. Bo ta mira 
e tambe politicamente. E par- 
tido Laborista poco aña pasa 
tabata e partido mas grandi 
na Israel, awe e ta un partido 
chikito y insignificativo. 


Kico lo ta e futuro di Is- 
rael 
E zionistanan mas modera ta 
bisa cu e zionismo extremista 
ta bay destrui e proyecto zi- 
onista door di e forma cruel 
cu nan ta trata e Palestinonan. 
Nan kier un estado interna- 
cional cu derecho igual na 
Hudiunan y na Palestinonan, 
cu respet na cada un su re- 
ligion, manera tabata e caso 
prome cu 1917. 


Hopi Hudiunan na mundo 
ta mira cu e caminda cu e 
gobierno di Israel a coy e 
ultimo añanan no ta yuda e 
Hudiunan na nada. Pa nan e 
proyecto zionista extremista 
no tin futuro mas, ni despues 


di yega na un paz na GAZA. 
Awe hopi di e zionistanan 
modera ta bisa cu Netan- 
yahu, ni Smotrich, ni Ben- 
Gvir, ni e otro ministronan ta 
zionista, pero nan ta barbaro 
criminal, pa e forma con ta 
conduci e genocidio contra e 
pueblo di Palestina na Gaza. 


Nan ta mira tambe cu e segu- 
ridad di Israel ta den peliger. 
Berdad ta, cu Israel durante 
76 aña a haci y deshaci cu e 
pueblo Palestino, hopi biaha 
cu accionnan cruel. 


Pero loke a pasa ultimo tem- 
po, unda mundo completo, 
pa prome biaha den historia 
di humanidad ta mira bibo y 
directo con un genocidio ta 
tumando lugar. Esaki via di 
e medionan di comunicacion 
moderno. Esaki tin conse- 
cuencia cu Israel ta kedando 
sin amigo na mundo, hasta 
Merca ultimo simannan ta 
bay contra Israel. Nan “Un 
SI tambe ta NO”, a haci hopi 
daño, pero e atake di Israel 
ariba Rafah ta sigui persigui 
Merca. UE (Union Europeo) 
a pone su posicion bon cla cu 
Israel mester sali for di Rafah 
y Gaza. Merca kier stop di 
manda cierto armanan pa Is- 
rael y nan ta bisa cu Israel no 
tin plan kico pa haci despues 
cu termina e accionnan na 
Gaza. Aparentemente hasta 
den e gobierno di Israel tin 
diferencia di opinion. E min- 
istro di defensa di Israel a 
ataca Netanyahu cu e no tin 
un plan despues di un paz na 
Gaza. 


Merca kier pa PA (Palestin- 
ian Authority), cu Abas lider 
di PA y di PLO (Palestinian 
Liberation Organisation) ta 
na Cabes pa goberna Gaza. 
Paisnan Arabe ta para 100% 
tras di Palestina y Hamas. 
Nan ta bisa cu ta Palesti- 
nonan ta bay dicidi e futuro 
di Gaza y Palestina cu apoyo 
di mundo Musulman, pues 
inclusivo Hamas. Cu e poder 
economico, financiero, mili- 
tar di e paisnan Islamico y 
bisiña, Palestina lo tin un bon 
futuro. 

Chauffeur cu a bay sali for di cura a mal 
calcula velocidad y distancia y a dal otro 
auto 


Dialuna mainta a drenta 
informe di un accidente 
na Hooiberg, mesora a di- 
rigi un patruya na e sitio. 


Na yegada di e patruya a bin 
compronde cu aki ta trata di 
un accidente entre un auto 
cu a bay sali for di cura a mal 
calcula e velocidad y distan- 
cia di e otro auto y a sali y e 
auto cu ta bin di pariba a dal 
e. Aunke e impacto tabata 
fuerte, afortunadamente nin- 
gun hende a resulta herida. 


Chauffeur sin spiel na 
banda a bay reverse y a dal 
e auto su tras 


Dialuna mainta a drenta 
informe di un accidente 
dilanti E.P.I., mesora a di- 
rigi un patruya na e sitio. 


Na yegada di e patruya a bin 
compronde cu e chauffeur 
di e Kia Cerato kende ta un 


alumno di e school a bay re- 
verse pero como e no tin spiel 
na banda (e ta kibra di un dia 
prome) e no a mira e auto su 
tras y a reverse y a dal e auto 
cual tabata su tras. Afortu- 
nadamente ningun hende a 
resulta herida. 


Na Sero Patrishi polis di e 
team di joyriding a logra 
topa un Kia Rio horta 2 
siman pasa 


Dialuna mainta polisnan 
di e team di joyriding pas- 
ando den Sero Patrishi 
a bin topa cu e Kia Rio 
horta 2 siman pasa for di 
Palm Beach. 


E auto tabata tin algun dia 
caba staciona eynan. Mesora 
polis a confisca e vehiculo pa 
mas investigacion. 


Wiel cu wiel y spiel cu spiel di 2 auto RHD a 
dal otro na Bloemond 


Dialuna atardi a drenta 
informe di un accidente 
na Bloemond, mesora a 
dirigi un patruya na e si- 
tio. 


Na yegada di e patruya a bin 
compronde cu aki ta trata si 
un accidente cu 2 auto RHD 


envolvi unda e Toyota Passo 
bayendo zuid meymey di e 
caminda demasiado na su 
banda robes y a bay dal wiel 
cu wiel y spiel cu spiel den 
e banda robes cu e Nissan 
March di direccion contrario. 
E impacto a causa hopi daño 
y ningun di 2 por a sigui core. 


E pasahero na banda den e 
March tabata keha di un tiki 
dolor pero no tabata desea 
atencion medico. 

Eight to Eight, Because our planet can’t wait 
Dia Internacional di Diversidad Biologico 


Ora diversidad biologi- 
co, of biodiversidad pa 
corto, tin un problema, 
humanidad tin un prob- 
lema. Diversidad biologi- 
co frecuentemente ta ser 
comprendi den termino 
di e variedad amplio di 
especie vegetal, animal y 
micro-organismo, 
pero 
tambe ta inclui e diferen- 
cianan den cada especie 
mes, por ehempel e varia- 
cionan den cultivo y ani- 
mal di cria, y e variedad 
di ecosistema (lago, boske, 
desierto, paisahenan ag- 
ricola) cu ta alberga mul- 
tiple tipo di interaccion 
entre nan especienan pre- 
sente (humano, mata, ani- 
mal, micro-organismo). 


Recursonan di diversidad bi- 
ologico ta e pilarnan riba cual 
nos ta construi civilizacionan. 
Pisca ta provee 20 porciento 
di tur proteina animal pa mas 
o menos 3 biyon hende. Mas 
cu 80 porciento di e dieta di 
ser humano ta consisti di pro- 
ducto deriva di planta (cul- 
tivo). Casi 80 porciento di 
hende bibando den areanan 
rural den paisnan den desa- 
royo ta depende di medicina 
tradicional deriva di planta y 
hierba pa nan cuido medico 
basico. 


Pero perdida di biodiversidad 
ta menasa nos tur, incluso 
nos salud. A ser comproba cu 
perdida di biodiversidad por 
causa un expansion di zoo- 
noses, malesanan transmiti di 
animal pa ser humano, mien- 
tras cu di otro banda, si nos 
mantene biodiversidad in- 
tacto, esaki ta ofrece herment 


excelente pa lucha contra 
pandemianan manera causa 
pa coronavirus. 


Naciones Uni a proclama 22 
di mei como Dia Internacio- 
nal di Diversidad Biologico 
pa aumenta e comprension di 
y concientisacion pa temanan 
di diversidad biologico. 


E tema pa 2024: bira parti 
di e plan di biodiversidad 
Na december 2022 a adopta 
e Framework Mundial di 
Biodiversidad di Kunming- 
Montreal 
tambe 
conoci 
como e Plan di Biodivers- 
idad (“Biodiversity Plan”), 
un acuerdo historico cu ta 
fiha meta y medida concreto 
pa para y reverti e perdida di 
diversidad biologico pa 2050. 


Pa e razon aki a skohe como 
tema pa 2024 pa Dia Inter- 
nacional di Diversidad Bio- 
logico “Bira parti di e Plan 
di Biodiversidad” (Be part of 
the Plan). 


E tema ta haci un yamada 
pa accion na gobiernonan, 
pueblonan 
indigena, 
co- 
munidadnan local, NGOs, 
legisladornan, comercio, in- 
dustria y ciudadanonan pa 
colabora activamente den e 
implementacion di e Plan 
di Biodiversidad, comparti 
nan contribucionan y haci 
un compromiso cu e causa 
di e Plan. Tur hende tin un 
papel pa hunga den esaki y 
pesey por ta #PartiDiEPlan” 
(#PartOfThePlan”). 


Mensahe di Antonio 
Guterres, Secretario Gen- 
eral Nacionan Uni 


E red di diversidad biologico 
compleho ta sostene tur bida 
terrestre. No obstante e red 
aki ta desintegrando cu un 
paso alarmante, y ta humani- 
dad tin e culpa. 


Nos ta contaminando terra, 
oceanonan y tur awa dushi cu 
substancianan toxico, ruin- 
ando paisahe y ecosistema y 
causando disrupcion y altera- 
cion di nos precioso clima cu 
emision di gasnan cu efecto 
invernadero. 


Decima y caba cu biodivers- 
idad ta perhudicial pa desar- 
oyo sostenibel den e presente 
y ta crea un futuro peligroso 
y incierto. 


E Framework Mundial di 
Biodiversidad di Kunming- 
Montreal ta habri un camin- 
da pa anula e perdidanan y 
restaura biodiversidad y, na 
mes momento, crea empleo, 
promove resiliencia y impul- 
sa desaroyo sostenibel.. 
Gobiernonan mester hiba 
e iniciativa, pero, manera e 
lema di e aña aki di Dia Inter- 
nacional di Diversidad Bio- 
logico ta bisa nos, nos tur ta 
forma “parti di e Plan” y nos 
tur tin un papel pa hunga. 


Pueblonan indigena, empre- 
sanan, institucionan financie- 
ro, autoridadnan local y re- 
gional, sociedad civil, hende 
muhe, hubentud y e mundo 
academico tin cu colabora cu 
otro para valora, proteha y 
restaura biodiversidad di un 
manera cu ta sali beneficioso 
pa un y tur. 
Riba e Día Internacional di 
Diversidad Biologico, laga 


nos haci e compromiso pa 
forma parti di e Plan. 


Y laga nos actua cu urgencia 
pa pone biodiversidad riba e 
caminda pa recuperacion. Y 
cu mira pa e 16ª reunion di 
e Conferencia di Partidonan 
den e Convenio di Diversi- 
dad Biologico, cu ta ser teni 
na oktober 2024, laga nos au- 
menta e ambicion pa proteha 
e Planeta y crea un futuro 
mas sostenibel pa un y tur. 


Situacion di biodiversidad 
na Aruba 
Na 2009 Rainbow Warriors 
Core Foundation a acerca 
Nacionan 
Uni, 
specifica- 
mente e Secretariado di e 
Convenio pa Diversidad Bi- 
ologico na Montreal pa por 
haci un prefeasability study 
pa e herment conoci como 
National Biodiversity Strat- 
egy and Action Plan (NB- 
SAP). Comokiera cu NBSAP 
ta un instrumento di maneho 
nacional cu tipicamente ta ser 
formula dor di agencianan 
gubernamental cu participa- 
cion di tur partidonan inte- 
resa (stakeholders), a acerca 
Ministerio 
di 
Asuntonan 
Exterior di Holanda cu den 
colaboracion di Conseho di 
Ministro na Aruba a acerca 
e Secretariado di dicho Con- 
venio na Montreal. 
Na final esaki a conduci 


na Rainbow Warriors Core 
Foundation haña lus berde 
na 2010 pa por haci e tra- 
bou aki como instancia pafor 
di Gobierno y e Secretario 
General na 2010, esta Ahmed 
Djoghlaf a asigna e Senior 
Programme Officer, na 2010, 
David Cooper como liaison. 


Desafortudamente e estudio 
no por a ser haci debidamente 
comokiera cu e eliminacion 
di Antiya Holandes na 2010 a 
haci imposibel obtene dato di 
Antiya Holandes, indispensa- 
bel pa e contexto regional 
pa e estudio aki y na Aruba 
a confronta un atitud di no- 
cooperacion di varios entidad 
gubernamental, entre otro di 
Parke Nacional Arikok. 
Anno 2024, Directie Natu- 
ur en Milieu a anuncia cu a 
inicia cu e plan pa bin cu un 
National Biodiversity Strat- 
egy and Action Plan pa cual 
a 
contrata 
WynstraGudde 
como consehero pa crea e in- 
strumento aki. 


Nos ta sigur cu nos lo crea un 
NBSAP pa Aruba efectivo y 
nos por conta cu un sosten 
extra pa esaki di parti di Rain- 
bow Warriors Core Founda- 
tion, ya cu e liaision asigna 
na 2010 pa nos organisacion 
ta e actual Secretario General 
Interino na Montreal, esta e 
mesun David Cooper. 


Mas fraude di compra online reporta despues di 2 aña den disminucion 


(NLTimes) - Despues di 
dos aña den disminucion, 
e cantidad di fraude cu 
compranan online reporta 
na Hulanda ta aumentan- 
do atrobe segun AD su ar- 
ticulo, basa riba cifranan 
di polis y organisacion 
den e sector Thuiswinkel. 
org. Den e prome 4 luna di 
e aña, polis a ricibi un re- 
portahe di fraude di com- 
pra online cada 10 minuut. 


E tipo di fraude aki tabata 
den su nivelnan mas halto 
durante e pandemia di coro- 
navirus, cu un cantidad re- 
cord di reportahe den aña 
2021. Despues di esaki, e 
tipo di fraude aki a cuminsa 
disminui pa 2 aña te cu awo. 
Den e prome 4 luna di e aña 


aki, polis a ricibi 33,000 keho 
di e fraude aki, un aumento 
di casi 19 porciento compara 
cu e mesun periodo aña pasa. 
Un vocero di polis a conta 
AD cu un poco mas cu mita 
di e casonan ta involucra 
fraude riba tiendanan online 
of 
plataformanan 
manera 


Martkplaats. 


Thuiswinkel.org a ripara un 
aumento den e cantidad di 
web shop, director Marlene 
ten Ham a conta e corant. 
“Specialmente 
websitenan 
cu ‘.com’ ta abusa e logo y 
nomber di webshopnan con- 


oci.” Victimanan tambe ta 
perdiendo mas, un averahe di 
350 euro pa cada victima se- 
gun Ten Ham. “Un aumento 
di mas di 20 porciento com- 
para cu aña pasa.” 


E forma mas comun di 
fraude cu compra online ta 
trata cumpra un producto 
y nunca ricibi esaki. Segun 
AD, fraude cu ticketnan pa 
concierto y weganan di fut- 
bol tambe ta birando mas 
comun. Tambe tabatin varios 
caso di persona cu ta book un 
cas di vakantie cu a resulta di 
ta completamente diferente 
na e potretnan of no ta existi 
mes. 
Cifranan publica pa Statistics 
Netherlands luna pasa a dem- 
ostra cu victimanan di fraude 


di compra online tabata me- 
nos probabel di reporta e cri- 
men na polis den aña 2023 
compara cu 2021. Mayoria a 
bisa cu nan no a bay polis pa 
motibo cu no tabatin sentido, 
nan no ta kere cu polis por 
yega na e sospechoso ni tam- 
poco debolbe nan placa. 


Sinembargo segun e vocero 
di polis cu a papia cu AD, esa- 
ki ta cambiando. Den añanan 
recien, e cantidad di caso di 
fraude di compra online den 
cual polis a identifica un sos- 
pechoso a bira mas cu 4 biaha 
e cantidad, di menos di 2 por- 
ciento te na casi 8 porciento. 
Esaki te ainda ta mas abao cu 
otro crimennan, sinembargo 
e ta mehorando constante- 
mente. 

Ajax buscando pa confirma yegada di manager Italiano e siman aki 


(NLTimes) – Club di fut- 
bol di Amsterdam, Ajax 
kier confirma e yegada di 
manager Italiano, Fran- 
cesco Farioli e siman aki. 
E manager di 35 aña di 
edad ta bay join e club for 
di club di Ligue 1 Frances, 
OGC Nice, unda e tin un 
contract te 2025. 


Fuentenan na e club ta bisa cu 
tin un contract di tres aña cla 
pa reemplaso di manager in- 
terino, John van ‘t Schip. De 
Telegraaf ta reporta cu Ajax 
ta bay paga Nice 1.25 miyon 
euro pa e manager. 


E club di eredivisie cu mas ti- 
tulo na Hulanda ta buscando 
un manager pa lunas. Louis 
van Gaal, consehero di hunta 
di supervision pa e club, ta 
bisa cu e no tin energia pa 
traha cu un team tur dia. Erik 
ten Hag ainda ta bao contract 


na Manchester United, y 
Graham Potter a rechasa un 
posible acuerdo despues di 
varios combersacion cu Ajax. 


E team ya a tene varios comb- 
ersacion cu Farioli, pero e 
Italiano tabata kier termina 
e temporada cu Nice di e 
manera corecto. E club even- 
tualmente a keda na di cinco 
lugar den division Frances. 


E expectativa ta cu Farioli ta 
bay yega Amsterdam cu su 
assistentnan actual, Felipe 
Sanchez Mateos di Spaña, y e 
Italiano, Daniele Cavalietto. 
Ajax kier pa Dave Vos, actual 
manager di team hubenil di 
Ajax, tambe ta un assistent 
den e prome team. Jong Ajax 
ta hunga profesionalmente 
den Eerste Divisie. 


Ta considera Farioli como sin 
experiencia, ya cu apenas e ta 


un manager pa tres aña. El a 
traha como coach di portero 
pa 11 aña, y un aña como 
manager assistent prome cu 
manage tanto Karagumruk 
y Alanyaspor na Turkia. El a 
keda nombra como manager 
di Nice ultimo berano. 


Ajax tabatin un di e pio tem- 
poradanan den historia di e 
club ultimo temporada, ke- 
dando na di cinco lugar den 
clasificacion di liga Eredi- 
visie. E temporada tabata 
mancha pa controversia fuera 
di e cancha, manera e acusa- 
cion contra CEO Alex Kroes 
pa ‘insider trading’, y presi- 
dente di Hunta di Supervi- 
sion, Michel van Praag cu no 
a registra su accionnan den e 
club na tempo. Kroes a keda 
cu e team como director tec- 
nico, y no a forsa Van Praag 
pa retira di su rol. 


Ajax ta bay hunga den e se- 
gundo ronda di clasificacion 
pa UEFA Europa League 
proximo temporada. Kroes 


recientemente a bisa cu e 
club ta bay tin mester di 
bende hungador prome cu 
por cumpra talento nobo. 


IBiSA, Comite Olimpico 
Arubano conhuntamente 
cu Aruba Bank a anuncia e 
IBISA Olympic Day Kids & 
Youth Run 2024 


Registracion ta habri pa 
e evento # Kids/Youth #8 
IBISA Olympic Day Kids 
& Youth Run di IBISA 
Aruba, Comite Olimpico 
Arubano y Aruba Bank 
N.V. 


Pa participa por registra na 
www.deporteescolararuba. 
com 


E evento aki lo tuma lugar 
riba diasabra, juni 22 cumin- 
sando pa 6:00 AM na Comite 
Olimpico Arubano den Von- 
dellaan. Registracion ta com- 
pletamente GRATIS pa tur 
participante di edadnan 4 te 
cu 18 aña. Tur participante lo 
ricibi un Olympic Day t-shirt 
y certificado pa conmemora e 


Dia Olimpico. 


Esaki ta e evento di mas 
grandi pa nos hobenan cu 
lo conta cu 750 participante. 
Pues registra mas liher cu ta 
posibel pa bo no keda afo! E 
team di IBISA lo haci entrega 
di e paketenan na e scolnan 
dia 18, 19, 20 di juni. 


Mientras e careda ta tuman- 
do luga, lo tin e Olympic 
Day Celebration di Comite 
Olimpico Arubano, unda cu 
diferente federacionnan de- 
portivo lo duna demostra- 
cion y brinda informacion di 
nan deporte como tambe di 
e Balornan Olimpico cu tur 
federacion ta para p’e. 

Djokovic ta derota Hanfmann pa alcansa 
quart final di Geneva Open riba su di 37 
cumpleaños 


(AP) — Novak Djokovic a 
celebra su di 37 cumplea- 
ños riba diaranson door di 
derota Yannik Hanfmann 
6-3, 6-3 pa alcansa e quart 
final di Geneva Open. 


Tabata e di 1,100 victoria pa e 
No.1 Mundial na torneonan 
ATP. 


Djokovic a rally for di 3-0 
down den e set final door di 
gana seis game consecutivo. 
El a converti su di dos match 
point ora e forehand di Han- 
fmann a dal e net. 


E Aleman di 32 aña di edad a 
break Djokovic den e di dos 
game di e set ora Djokovic a 
haya problema cu su prome 
serve. 


E partido di segundo ronda a 
keda suspendi mas trempan 
pa yobida, cu Djokovic pur- 
bando di serve out e prome 
set 5-3, deuce. 
E campeon di un record di 
24 Grand Slam a desperdicia 
un set point y mester a save 
cuatro break point prome cu 
yobida a interumpi e partido. 
E mester a save otro break 


point despues cu wega a re- 
anuda prome cu serve out e 
set cu un ace. 


Hanfmann a elimina Andy 
Murray den prome ronda 
7-5. 6-2. 


Djokovic a ricibi un wild card 
na e evento riba klei cu ta un 
warm up pa e French Open. 
Buscando su prome titulo di 
e temporada, Djokovic ta bay 
enfrenta Denis Shapovalov of 
Tallon Griekspoor proximo. 


E Geneva Open su final ta 


programa pa diasabra, un dia 
prome cu wega pa e main 
draw ta cuminsa na Roland 


Garros, unda Djokovic ta 
campeon defensor. 


Steinhauser ta logra prome victoria 
profesional den etapa 17 di Giro d’Italia 


(AP) — Georg Steinhaus- 
er a bay solo pa su prome 
victoria profesional den e 
brutal di 17 etapa, y lider 
general, Tadej Pogacar 
a extende su bentaha ya 
considerable na casi 8 
minuut. 


Steinhauser tabata smile du- 
rante e ultimo 400m, sabien- 
do cu e tabata coriendo na e 
exito mas grandi di su carera 
den su debut den Grand Tour. 
E Aleman hoben despues a 
sacudi su cabes den incredu- 
lidad prome cu sinta y hisa su 
brasa riba su cabes mientras 
el a crusa e cumbre final na 
Passo Brocon. 


Steinhauser, 22, tin un pedi- 
gree fuerte den ciclismo. Su 
tata, Tobias tambe tabata un 
ciclista profesional, y su omo, 
Jan Ulrich, a gana e Tour de 


France como tambe Vuelta 
Spaño. 


Pogacar a menasa di daña dia 
di e Aleman cu un atake laat, 
pero e ciclista Slovenio a keda 
1 minuut, 24 seconde tras di 
Steinhauser. Antonio Tiberi a 
lidera un gap reduci di con- 
tendientenan general pa keda 
na di tres lugar, 1:42 atras. 


No tabatin nada di e drama 
y caos di e dia prome, pero 
e tempo ainda tabata muha y 
freeze na algun parti riba un 
dia dificil den e Dolomites. 
Apart di un pida cortico, e 
ciclistanan tabata constante- 
mente subiendo of bahando 
riba e ruta di 159km for di 
Selva di Val Gardena, cu cu- 
atro ascenso clasifica prome 
cu e ascenso di categoria top 
na e final di Passo Brocon. 
Steinhauser tabata parti di 


e prome breakaway di e dia, 
pero e peloton a alcansa nan. 
Amanuel Ghebreigzabhier e 
ora a separa riba su mes den 
direccion di e di tres ascenso, 
cu 60km faltando, y Stein- 
hauser a bay su tras. 


Steinhauser a ataca cerca di e 
cumbre di e prome ascenso 
di e Passo Brocon, riba e pen- 
ultimo ascenso di e dia, na un 
victoria solo durante e ultimo 
34 km. 


E di 18 etapa awe diahuebs 
ta ofrece un tiki alivio for di 
e montañanan den un ruta 
principalmente plat di 178km 
for di Fiera di Primeiro na 
Padua, cu probablemente ta 
bay caba den un sprint. 


E Giro ta caba na Roma riba 
diadomingo. 


Strea di Padres, Xander 
Bogaerts riba lista di 
lesionado cu fractura na su 
schouder 


(AP) — E segundo base 
All-Star di San Diego Pa- 
dres, Xander Bogaerts a 
kibra su schouder banda 
robes intentando un div- 
ing pickup y a ser poni 
riba lista di lesionado pa 
10 dia ayera. 


“Mi no ta grandi riba time- 
table,” manager di Padres, 
Mike Schildt a bisa. “Ob- 
viamente e ta bay ta fuera di 
wega pa un periodo di tem- 
po. Ta imposible pa bisa con 
largo. Ainda nos ta colectan- 
do informacion.” 


Bogaerts a lesiona su schoud- 
er mientras tabata dive pa 
un ground ball den e prome 


wega di un doubleheader di- 
aluna contra e Braves. Per- 
sonal di training a escolta 
Bogaerts fuera di e cancha 
despues di evaluacion. Ima- 
gennan inicial di schouder di 
Bogaerts a bin negativo, pero 
e fractura a keda revela ora a 
haci mas test riba diaranson. 


“No mesun bon cu loke 
claramente nos a spera, spe- 
cialmente despues di e ima- 
gen inicial,” Schildt a bisa. 


Bogaerts, kende a ser poni 
riba e lista di lesionado retro- 
activamente na dia 21 di mei, 
ta batiando .219 cu cuatro 
homer y 14 RBI. 

Resultado Sorteo 
Mei 22 


Cadena Alexander Lottery ta presenta resultado di weganan di suerte 


merdia 




7741 


X2 


3781 


Sorteo # 4273 


Sorteo # 1147 


Aquario 


X2 


853 


Sorteo # 4273 


Sorteo # 2329 


3849 


3290 


Sorteo # 4273 


X3 


5535 
2481 


31 
Letter 
E 


1 
0 
8 


315 


0 
9 


169 


0 
0 
0 
0 
0 





06-07-09-12-17 


02-13-15-22-25 


2823 


Joker 


6581 
100.000,- 


x Jackpot 
x Match 4+ 


Proximo Jackpot 


X3 


813 


x Jackpot 


Sorteo # 8248 
Sorteo # 2494 


Sorteo # 1997 


8482 


2754 


Sorteo # 7292 


x Jackpot 


x Match 4 
x afl. 12,00 


X2 


1661 


Sorteo # 6051 


Sorteo # 981 


x afl. 500,00 


x afl.15,00 
x afl 50.00 


Aries 


Mega Ball 


Proximo Jackpot 


550.000,- 


x match 4 


Sorteo # 


Sorteo # 


x afl 8,00 


x Match 4 
3298 


FP 


Proximo Jackpot 


58.000,- 


Sorteo # 6479 


Afl. 775.000,- 


anochi 


diario 
Korsou 
super4 
flamingo 


3644 
1828 
0874 
9586 
5556 
0138 
super5 
3731 
9096 
4327 
- 
1153 


Baby por cuminsa lesa na biblioteca 


Biblioteca Nacional Aru- 
ba ta ofrece BoekStart pa 
baby y ta recomenda may- 
or cuminsa stimula lesa- 
mento trempan. Boek- 
Start ta un proyecto pa 
laga baby of peuter cera 
conoci cu buki hunto cu 
su mayor. 


Lesamento den bos halto pa 
baby ta stimula e desaroyo di 
idioma pero tambe ta forti- 
fica e laso y conexion entre 
mama/tata y yiu. Ta reco- 
mendabel pa cuminsa desar- 
oya e cultura di lesamento na 
cas di trempan. 
Mayor di baby di 3 luna te 2 
aña di edad por inscribi nan 
yiu na biblioteca (Playa of 
San Nicolas) y nan ta ricibi 
un maletin chikito cu ta con- 
tene 2 buki. Un ta di tela y 


material suave specialmente 
desaroya pa un baby por hun- 
ga cune. E maletin chikito ta 
un regalo hunto cu e miem- 
bresia. Miembresia pa mucha 
ta gratis. Biblioteca ta ofrece 


un coleccion grandi di buki 
di prenchi pa baby y mucha 
chikito. Biblioteca ta duna e 
maletin di BoekStart tanten 
cu tin. 


Forum di Trafico na Telearuba: 
Rotonde, Keuring, Faha di 
Siguridad y Alcohol den 
Trafico 


Comision Trafico Sigur 
den 
colaboracion 
cu 
Telearuba lo presenta otro 
siman Diamars 28 Mei 
2024, su di dos programa di 
Forum dedica na promove 
siguridad den trafico. 


Den e prome programa na 
luna di April, expertonan a 
duna splicacion amplio riba e 
importancia di uzo di asiento 
pa mucha (Child Car Seat) y 
e consecuencianan cu por tin 
si no haci uzo di dje. 


E biaha aki lo pone atencion 
na con pa core corectamente 
riba e rotondenan di Aruba, 
no ta tur rotonde ta mescos, 
kico ta e diferencianan, kico 
mester haci y no haci ora cu bo 
ta riba un rotonde of saliendo 
for di un rotonde. DTI lo tey 
presente pa informa tocante 
di e importancia di Keur bo 
auto y uzo corecto di Faha 
di Siguridad. Segun data 
internacional di World Health 
Organization (WHO) e uzo 
di Faha di Siguridad por salba 
bo bida cu un probabilidad di 
te cu 50%. 


Lo 
tin 
un 
specialista 
Toxicoloog cu lo informa 


tocante 
di 
influencia 
di 
alcohol riba e automobilista, 
kico ta e fayonan cu ta 
surgi 
den 
comportacion, 
habilidadnan y riesgonan cu 
por spera. Ministerio Publico 
tambe 
lo 
t’ey 
presente 
pa 
duna 
informacion 
y 
splicacion tocante boetnan 
y eventual castigonan cu ta 
wordo aplica pa e diferente 
tipo di accidentenan ora cu 
alcohol ta hunga un rol. 


Sintonisa TeleAruba dia 28 
di Mei 2024 na Canal 13 
y 23 of Live riba YouTube. 
E programa lo cuminsa pa 
8:30PM di anochi despues di 
Telenoticias. 
Comuninidad 
henter di Aruba ta keda 
cordialmente 
invita 
pa 
forma parti di e programa. 
Por manda preguntanan via 
Whatsapp na +297-597-2323 
y panalista nan lo contesta 
bo preguntanan na final di 
programa. 
Hunto, 
ban 
haci 
nos 
camindanan mas sigur pa un 
y tur. 


Salba 
Bida, 
Scoge 
pa 
Siguridad! 

San Nicolas 
Oranjestad 


Dokter na warda 


Botica na warda 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


Oranjestad: 
Eagle 
Tel. 587 9011 


San Nicolas: 
San Nicolas 
Tel. 584 5712 


Autonan nobo na California por alerta 
chauffeurnan pa violacion di e limite di 
velocidad 


(AP) - California por 
eventualmente 
uni 
na 
Union 
Europeo 
den 
rekeri tur vehiculo nobo 
alerta chauffeur ora cu 
nan kibra e limite di ve- 
locidad, un proposicion 
cu e meta di reduci mor- 
tonan den trafico cu ta 
hopi probabel di impacta 
motoristanan den henter 
e pais si e bira ley. 


E gobierno federal a crea 
standard di seguridad pa 
vehiculonan den henter e 
nacion, cual ta e motibo di- 
con mayoria vehiculo awo 
ta pita si e chauffeur no tin 
su faha di seguridad bisti. 
Un proposicion den e leg- 
islatura di California, cual a 
keda aproba den su prome 
voto den Senado diamars, lo 
bay mas aleu y rekeri tur ve- 
hiculo bendi den e estado pa 
ana 2032 pita na e chauffeur 
ora cu nan surpasa e limite di 
velocidad cu por lo menos 16 
kilometer pa ora. 


“Investigacion a demostra cu 
esaki si tin un impacto den 
logra pa hende baha nan ve- 
locidad, particularmente pa 
motibo cu hopi hende no 
ta realisa con lihe nan vehi- 
culo ta coriendo,” Senador 
di Estado Scott Wiener, un 
democrata di San Francisco 
y e proposicion su autor a 
splica. 


E proposicion a keda aproba 
diamars, un indicacion di e 
caminda duro cu e tin su di- 
lanti. Senador di Estado Re- 
publicano Brian Dahle a bisa 
cu el a vota contra e proposi- 
cion parcialmente pa mo- 


tibo cu el a bisa cu tin biaha 
hende tin cu stuur mas lihe 
cu e limite di velocidad den 
un emergencia. 


Mientras e meta ta pa reduci 
e fayecimentonan den trafi- 
co, e legislacion ta probabel 
di impacta benta di tur vehi- 


culo nobo na Merca. Esaki ta 
pa motibo cu California su 
mercado di vehiculo ta asina 
grandi cu e creadornan di ve- 
hiculo ta hopi probabel cu e 
fabricantenan di vehiculo lo 
fabrica tur nan vehiculonan 
cumpli cu e estado su ley. 


Pronostico di tempo 


Tempo: 
Awe tardi y awe nochi: vari- 
ablemente nubia cu local- 
mente un awasero 
Den marduga y mañan: vari- 
ablemente nubia cu algun 
awasero cu por ser acompaña 
pa lamper cu strena 
Temperatura maximo 32 gra- 
do Celsius 
Temperatura minimo 26 gra- 
do Celsius 
Indice di calor (heat index) 
den y rond di oranan di mer- 
dia: 33 pa 38 grado Celsius 
Uv index: 12 
Bahada di solo: 6:59pm 
Subida di solo: 6:14am 
Biento: 
Modera for di direccion oost- 
noordoost te oost-zuidoost; 
forsa 3 te 4 (12 te 30km/ora, 
7 te 16 nudo). 
Durante di dia of den awa- 
sero fuerte den rafaga; forsa 
5 (31 te 39km/ora, 17 te 21 
nudo) 
Situacion general di tem- 
po: 
Un disturbio den nivelnan 
mediano y mas halto di at- 
mosfera ta treciendo hume- 
dad y instabilidad den region 
local. Esaki lo por induci al- 


gun awasero cu localmente 
por wordo acompaña pa lam- 
per cu strena. Localmente 
awasero por ta fuerte y causa 
molester. 
Mas aleu por bisa cu stof di 
Sahara den un concentracion 
leve lo stroba visibilidad un 
Poco y trece aire di calidad 
abou. Na personanan cu 
alergia y problemanan res- 
piratorio ta wordo sugeri pa 
tene esaki na cuenta. 
Condicionnan maritimo/ 
estado di lama: 
Na partinan protegi di costa: 
keto, rond di 1 pia. 
Na partinan zuid: trankil, 
entre 2 pa 3 pia. 
Na partinan oost te noord- 
west di costa: generalmente 
modera cu olanan alrededor 
di 6 pa 7 pia. 

"Dios ta vigila nos bida di un distancia ora cu e kier pa nos 
bin drumi den su dushi brazanan e ta yama nos bin cerca 
dje" 


Cu inmenso tristeza y dolor na nos curason pero agradecido 
pa tur locual e la nifica pa nos y conforme cu boluntad di 
Dios nos ta anuncia cu a bai den "Reino di Señor 
nos estimada casa - mama - wela - ruman - tanta - 


Sra. Juana "Chicka" Wijshijer-Boekhout 
*21-08-1949 †15-05-2024 


Na nomber di su: 
Casa: George Johan Wijshijer 


Yiu: Shanandoa Wijshijer y Ivo Jacobs 


Nieto: Kian George Jacobs 


Ruman nan: 
† Cornelis y Sylvia Boekhout 
Aida y † Chenco Harms y famia 
† Hose y † Coleta Boekhout y famia 
† Rosa Hams y famia 
Ronny Boekhout y famia 
Lidia Boekhout 
Mario Boekhout 
Violeta Willems y famia 
Modesto Werleman 


Subrino nan: †Johan Boekhout, †Theodoor, † Jolanda 
Boekhout y famia, Vivian Boekhout y famia, † Stanley 
Boekhout y yiu, Miquel, Jane Dirks y famia, † Glenda 
Jansen y yiu, †Mirtha, Ludy y Juan Maduro y famia. 
Michael y Fai Harms y famia, Marlene Harms, Eveline 
Harms y yiu, Maureen Harms y Eugene Maduro y famia. 
Tony y Perina Boekhout y famia, Jacky Leon y famia, 
Raquelita Boekhout y famia, Mario Boekhout, Sandra 
Boekhout y yiu.† Rafy Harms y famia, Jacky Harms y famia, 
Suzy y Jorge Croes y famia, Sharine y Clive Winterdaal y 
famia, Jayant Willems. 


Prima nan: 
Jacky Mercera y yiu 
Agata Lampe y famia 
Francisca Werleman y famia. 
Maxima y Mario Croes y famia 
Josefa y Chai Chirino y famia. 


Cuña nan: 
Anthony Wijshijer y famia 
Jacqueline Michels y famia 
Silvia Wijshijer y famia 


Amiga nan: Jane Wijshijer, Astrid Croes, Annie. 


Y demas famianan: Boekhout, Wijshijer, Werleman, 
Harms, Henriques, Maduro, Willems, Winterdaal, Danje, 
Tromp, Everon, Leon, Jansen, Croes, Jacobs, Mercera, 
Michels, Lampe, Chirino, Pabon y demas famia y 
conocirnan 


Nos ta disculpa si den nos tristeza nos a lubida algun 
nomber nan di famia. 


Ta invita pa e acto di entiero cual lo tuma lugar diabierna 
24 di mei 2024 di 2or pa 4or di atardi na Misa Inmaculada 
Concepcion na Santa Cruz y despues lo sali bai pa Santana 
Catholico na Santa Cruz (pastor de Vries). 


Despues di entiero no por ricibi bishita di condolencia na 
cas 


Lagrima y flornan por seca, su recuerdonan y tur loke el 
a haci y significa pa nos, lo keda graba pa semper den nos 
mente y curason. “Cerca Dios mi alma ta na paz, ta di DJ’E 
mi salbacion ta bin” 
Salmo 62:1 


Cu dolor na nos curason, nos ta participa fayecimento di 
nos ser stima: 


Sra. Sharon F. Angela-Spong 
Cariñosamente yama “Sharontje” 
*16-09-1970 - †17-05-2024 


Na nomber di su: 
Casa: Marciano (Juni) Angela 


Yiunan: 
Genieve Angela 
Valentino Angela 


Nieta: Ansély Perez 


Mama: Astrid Marselia 


Tata: Henk Spong 


Ruman nan: 
Lianne Spong Cordero y yiunan 
Estephano Spong 
Hendry Spong 


Swa y Cuñanan: 
Rollyn y Roosje Angela y famia 
Melvin Cordero 


Yerno: Anson Perez 


Nuera: Alexandra Toppenberg 


Tio y tanta nan: 
Donald Marselia y famia 
Judine Slijger y famia 
Glenn Royer y famia 
Dorty Spong 
Shirley Spong 
Eric Spong 
Martha Spong 


Ademas famia, primo/a y amigo nan: 
Spong, Attaf, Gil, Marselia, Royer, Timber, Benitez, Lo, 
Boekhoudt, Carvajal, Wanga, Kock, Koolman, de Cuba, 
Hoen, Maduro, Nadal, Alders, Guerra, Laszo, Gonsalves, 
van Wijk, Toppenberg, Shew-a-Tjong, Panneflek 


Danki na collega y ex-colleganan di: 
- Abraham de Veer 
- Scol Soeur Juliette 
- Scol Dornasol 
- Scol Chikitin Bin Bin 
- De Schakel College 


Ta invita pa acto di condolencia y despedida cual lo tuma 
lugar na Aurora Funeral Home diahuebs 23 di mei 2024 di 
2’or pa 4’or di atardi. Cremacion lo tuma lugar despues. 


Nos deseo ta pa bini bisti cu colornan alegre. 


Disculpa nos cu despues di despedida nos no por ricibi 
bishita di condolencia na cas 


Nos disculpa si nos por a lubida algun famia of conocir 


Laga tur loke ta sperami ta bunita, 
Laga tur locual cu mi encontra na caminda ta 
bunita, 
Laga tur locual mi laga atras keda bunita, 
Y laga tur esaki nan termina den tur buniteza. 
Cado Wever 


Despues di un lucha largo y balente nos ta 
participa cu a bay sosega den reino di Señor 
nos Esposo, Tata, Ruman, Omo, Sobrino, 
Primo, Sua: 
Alejandro Eladio Comenencia 
Mihor conoci como “Niño” 
* 18-02-1955 - † 22-05-2024 


Tata: † Alejandro “Indio” Comenencia 
Mama: † Adela Comenencia-Gomez 
Esposa stima: Glenda Comenencia-Albertsz 


Yiunan stima: 
Aldrin y Maaike Comenencia-Los, Rujina Comenencia 


Yiunan di criansa: Tamara Martinus “Jaja” y Alvin Levenston y 
yuinan, Sheritza Martinus “Itja” y yiu, Jillienny Nedd “Neny” y yiu 


Nietonan stima: Alana Comenencia, Hailey Comenencia, Rogan 
Comenencia 


Mescos nieto: C-James Dozier 


Rumannan: †Gabriel “Peppy” y Alexandrina Comenencia-Blanco 
Fanny y Legenhousen “Larry” Nyack-Comenencia, Judith y Frank 
Richardson-Comenencia, Beatriz “Beata” y Luis “Gino” de Cuba- 
Comenencia, Edwin “Papito” y Elvia Comenencia-Rodriguez, 
Maria “Mary” y Tirso Tromp-Comenencia, †Ivy Marcia y Ryan 
Tang Yuk-Comenencia 


Mama di su yiunan: Ruthlin Neuman 


Omonan: Joaquin (Quincho) Comenencia y famia, Carlos 
(Calulo) Comenencia y famia, 


Tanta: Teresa Kock-Comenencia y famia 
Sobrino y sobrinanan: Sheldon y Marlin Nyack-Figaroa y 
famia, Ghislaine y Harold Grant-Comenencia y famia, Arthur y 
Gennilee Comenencia-Ras y famia, Franklin y Elsa Richardson- 
Rincones y famia, Julienne y Jobert Reyes-Comenencia y famia, 
Javier (Derrick) Comenencia, Lugina y Ervany Machado-de Cuba 
y famia, Ryan (Ching) Tang Yuk y Paula Trachet y famia, Gabriela 
Tromp y Andrew Croes 


Cuña y Swanan: Lucisita Albertsz y yiunan, Jozef y Jeanine, 
Albertsz-Dania y yiunan, Sila y Clay Shipley-Albertsz y yiunan, 
†Astrid Albertsz y yiunan, Kenneth Albertsz y yiunan, Lorenzo y 
Glenda Curie-Trimon y yiunan, Rodney Albertsz y yiunan, Eugene 
y Risjiena Albertsz-Martijn y yiunan na Hulanda, Zulaika Albertsz 
y yiunan na Hulanda 


Ihanan, primo- y primanan, amigonan y demas famia na: Aruba, 
Curacao, Colombia y Hulanda 


Na Curacao: Marlene Comenencia, Rumannan y famia, Randy de 
Lannoy y famia, Famia Jacobus, Famia Curiel 


Na Colombia: Comenencia, Gomez, Elias, Bruges, Scott, 
Alzamara, Granados, Freyle Villar 
Colectantnan: Parokia Inmaculada Concepcion 
Miembronan di Koor: De Trupialen, Maria Reina di Paz, Fatima 
Dakota, Catedral San Francisco, Rejoice, Tromp’s Family 


Teamnan: Wandelvoetbal Inro 60+, Softball Boomerang 60+ 
Ex-coleganan: Unicon, ALM, Air Aruba, Aruba Airport Authority 


Demas famianan: Comenencia, Gomez, Albertsz, Nyack, 
Richardson, De Cuba, Tromp, Blanco, Rodriquez, Kock, Tang Yuk, 
Violinus, Reyes, Grant, Ras, Rincones, Los, Machado, Croes, De 
Koning, Bruges, Bitorina, Beke, Ramharakh, King, Jeroe, De La 
Cruz, Castillo, Castillego, Quandus, Nuboer, Sneek, Steenen, 
Rafael, Lake, Becker, Schwengle, Quandt, Werleman, Nedd, 
Currie, Gir, Dozier, Martinus, Shipley, Flanegin, Cardona, Angela, 
Herts, Dania, Martis, Didier, Figaroa, Trachet, Neuman, Irwin, 
Geerman, Franken, Paesch, Jerome. 
Acto di condolencia lo tuma luga diabierna, 24 di mei 2024 di 7’or 
pa 9’or di anochi na Aurora Funeral Home. 
Ta invita famia, bisiña, amiga y amigonan, conocirnan, ex-coleganan 
pa asisti na e acto di entiero cu lo ta tuma luga diasabra, 25 di mei 
2024 for di 1’or pa 4’or di atardi. Nos difunto stima Alejandro lo ta 
reposa den Parokia Birgen di Fatima Dakota. Despues lo sali pa 
Santana Central na Sabana Basora. Na lugar di flor of krans un 
donacion Fundacion Hospice Atardi "Ho Sing Loy" lo ta altamente 
aprecia. Lo tin un box disponibel pa e bunita gesto aki. 


Nos disculpa si den nos tristeza nos por a lubida di menciona un of 
otro famia. 


Despues di entiero nos no ta ricibi bishita di condolencia na cas, 
nos ta pidi comprension pa esey. 


obituario 
a22 


Diahuebs 23 Mei 2024 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Cu inmenso dolor na nos curazon y agradecido 
pa e amor, educacion y perseverancia cu semper 
ela demostra y brinda, pero conforme cu 
boluntad di Dios nos ta anuncia cu a bay laga 
nos den brasa di Señor 



Simon Rudolfo (Rudy) Oduber 
*16-10-1936 †21-05-2024 


Casa: 
Clara Mercedes Oduber-Osorio 


Yiunan: 
† Simon R. (Rudito) Oduber 
Luis y Monique Oduber-Buckley 
Otmar Oduber y Kimberly Cruz-Machado 


Nieto(a)nan: 
Jeandrick Oduber, Dana Arendsz, Tariq 
Oduber, 
Terrence Oduber, Sean Oduber, y Declan 
Oduber. 


Rumanan: 
† Luis Oduber y famia 
† Serita Arends-Oduber y famia 
† Dolfi Oduber y famia 
Simon “Juni” Oduber y famia 


Primo(a)nan, subrino(a)nan, amigo, 
conocirnan, y bisiñanan 


Demas famia Oduber, Osorio, Buckley, Harms, 
Arends, Croes, Marugg, Paris, Dubero, Geraci, 
Koolman, Thiel, Chung, Castro. 


Ta invita pa acto di despedida cu lo tuma lugar 
diasabra dia 25 di mei 2024, na Aurora Funeral 
Home di 1:00 pa 3:30 di merdia, sigi pa acto di 
entiero. 


Despues di entiero no ta ricibi bishiti di 
condolencia na cas. 


Nos disculpa si den nos tristesa nos por a lubida 
cualkier persona. 


Habri portanan santu pa mi, mi ke drenta y 
alabá Señor. Ata e porta di Señor akí, tur e 
fielnan ta pasa den dje. Mi t'alabá bo pasobra B'a 
skucha mi, pasobra B'a manda mi salbashon. 
Salmo 118: 19-20-21 


Cu dolor na nos curason, nos ta participa 
fayecimento di nos ser stima: 


Sr. vdo. Aloisio Koolman 
Cariñosamente yama “Wichi, Mo-dje” 
*17-03-1933 - †17-05-2024 


Na nomber di su: 
Casa: 
†Marina Koolman-Laclé 


Yiunan: 
Marina “Rina” Koolman 
Vda. Rebecca El Jabkhanji-Koolman 
Lilian Koolman 


Nietonan: 
Marian Maria-Koolman, casa y yiunan 
Jose Erasmus, Michenine Gomez y yiunan 
Jamil El Jabakhanji, famia y yiunan 
Magda “Majida” El Jabakhanji 
Amir El Jabakhanji, Nathalie Thodé y yiunan 
Patrick Hill 
Aldrick Hill 
Felipe Hill, famia y yiu 


Bisnieto(a)nan. 


Rumannan: 
†Rosa Maria Croes-Koolman y famia 
†Felicia Hernandes-Koolman y famia 
Marianita Croes-Koolman y famia 
†Yulia Maria Geerman-Koolman y famia 
Francisco Koolman y famia 
†Augustin Maduro y famia 


Sobrino(a)nan y Primo(a)nan 


Cuñanan & sua: 
†Eulogio y †Inocencio Croes y famia 
Jaconto y Estebanita Laclé-Boekhoudt y famia 
†Reinita Laclé y yiu y famia 
Everaldo y Griselda Laclé-Henriques y famia 
Ex-coleganan di D.O.W. 


Demas famia: Koolman, Krozendijk, Krosendijk, 
Laclé, Erasmus, Maria, El Jabakhanji, Thodé, 
Croes, Hernandes, Geerman, Maduro, Hill, Lee, 
Dania, Lourens, Gomez 


Ta invita pa acto di entiero cual lo tuma lugar na 
Aurora Funeral Home diabierna 25 di mei 2024 di 
9or pa 11or di mainta. Despues lo sali pa Santana 
Catolico na Sta Cruz. 
Nos disculpa si den nos tristesa nos por a lubida 
cualkier famia of conocir. 


“Dios ta amor…. y amor ta Dios, 
Maske mi no ta na e mundo aki, tuur dia lo mi ta banda 
Di boso Curazon, mi no por stens di loke 
Señor ta hasi.” 
Salmo 33 


Cu inmenso dolor y tristeza 
nos ta anuncia fayecimento 
cristianamente di 


Vigiomone 
Estrame 
Mihor conoci como: 
“Memene” 


Acto di entiero lo wordo 
anuncia despues. 


“Escucha, oh Jehová, mis palabras; Considera mi gemir. 
Está atento a la voz de mi clamor, 
Rey mio y Dios mío, Porque a ti oraré” 
Salmo 5: 1-2 


Nos ta participa fayecimento 
di: 
Francisco V. 
Franken 
Cariñosamente yama “Paco” 
*25-12-1960 - †22-05-2024 


Acto di entiero lo wordo 
anuncia despues 


internacional a23 


Diahuebs 23 Mei 2024 
China ta sanciona companianan di defensa y ehecutivonan Mericano 
pa bendemento di arma pa Taiwan 


(AP)—Ayera China a san- 
ciona 12 compania Meri- 
cano relaciona cu defensa 
y 10 ehecutivonan pa ben- 
demento di arma pa Tai- 
wan den represalias pa 
un sancion Mericano den 
pasado riba companianan 
Chines conecta cu Rusia. 


E entidadnan ta inclui uni- 
dadnan di Lockheed Martin, 
Raytheon, General Dynam- 
ics y otro compania. Ehecu- 
tivonan senior di Northrop 
Grumman 
Corportion 
y 
General Dynamics tambe a 
haya sancion. 


E ministerio di Asunto den 
Exterior Chines a bisa cu e 
medidanan a bin despues 
cu Merca a “impone indis- 
criminadamente sancionnan 
unilateral riba un cantidad di 
entidad Chines riba fondo di 
supuesto factornan relacio- 
na cu Rusia,” y cu Merca “a 
sigui bende arma na e region 
di Taiwan.” 


China ta declara e isla auto- 
gobernante como su teritorio, 


pa ser anexa via uso di forsa si 
ta necesario. El a opone cual- 
kier benta di arma pa Merca 
na e isla. Mientras cu Merca 
no ta reconoce Taiwan como 
un pais, Washington ta obliga 
pa un ley federal pa sigura cu 
e gobierno di e isla tin e capa- 
cidad pa defende su mes. 


Despues di e inauguracion 
di e presidente nobo Tai- 
wanes, Lai Ching-te, dialuna, 
China a anuncia sancion riba 
Boeing Defense, Spacy and 
Segurity y otro compania 
Mericano di defensa pa ben- 
demento di arma pa Taiwan, 
y contra Mike Gallagher, un 
ex-representante republicano 
cu a mustra apoyo pa e isla. 


E ronda mas recien di san- 
cion, impone bao e Anti-For- 
eign Sanction Law di China, 
lo freeze tur activo pa e em- 
presanan dentro di China y ta 
nenga e individualnan y nan 
famia visa pa drenta e pais, in- 
cluyendo Hong Kong y Ma- 
cau. E empresanan y individ- 
ualnan tambe lo ta prohibi di 
haci cualkier negoshi cu com- 


panianan Chines. No tabata 
claro ki efecto e accionnan aki 
lo tin, pero sancionnan asina 
frecuentemente ta simbolico. 


E medidanan ta bin ademas 
di esnan anuncia aña pasa cu 
a prohibi Lockheed Martin 


Corp. y Raytheon Missiles 
and Defense di Raytheon 
Technologies Corp. di im- 
porta producto den China of 
pa haci inversion nobo den e 
pais. 


Dia 1 di mei, Merca a impone 


sancionnan nobo riba cente- 
nares di compania y hende 
conecta cu e programa di de- 
saroyo di arma di Rusia, cual 
a inclui mas cu un decenas di 
entidad Chines acusa di yuda 
Moscu scapa castigonan ante- 
rior. 


Material for di pier Mericano den Gaza a alcansa Palestinonan cu 
hamber, segun ONU 


(AP)—E World Food Pro- 
gram di e Organisacion di 
Nacionnan Uni (ONU) a 
bisa ayera cu el a parti na 
gaza e siman aki “un can- 
tidad limita” di buscuchi- 
nan di energia cu a yega 
for di e pier construi pa 
Merca, e prome ayudo for 
di e ruta maritimo nobo, 
den man di Palestinonan 
den necesidad grave. 


E cantidad chikito di buscu- 
chi a bin des e prome envio 
for di e pier diabierna, segun 
vocero pa WFP, Steve Tara- 
vella. E Agencia Mericano 
pa Desaroyo Internacional 
a conta AP cu un total di 
41 truck yena cu ayudo for 
di e pier a alcansa e organi- 
sacionnan humanitario na 
Gaza. 


“Ayudo ta drentando” for di e 
pier, segun consehero di se- 
guridad nacional Mericano, 
Jake Sullivan, a conta re- 
porteronan ayera den respu- 
esta na preguntanan tocante e 
lansamento di entregamento 
di ayudo for di e proyecto 
maritimo. “E no ta drentando 
na un velocidad cu cual nos ta 
contento.” 


Vocero pa e Pentagon, Maj. 
Gen. PArtick Ryder, a conta 
reporteronan diamars cu e no 
ta kere cu e materialnan for di 
e pier a yega hende na Gaza 
ainda. Sullivan a bisa un dia 
despues cu algun a ser entre- 
ga “specificamente na e Pal- 
estinonan cu mester di dje.” 


Oficialnan Mericano ta spera 
cu e pier na capacidad max- 
imo por trece e equivalente 
di 150 truck yena cu mate- 
rial na Gaza tur dia. Esey ta 
un fraccion di e 600 truck 
di cuminda, tratamentonan 
nutricional di emergencia y 
otro material cu USAID a 
bisa mester tur dia pa hiba 
na hende na Gaza, y adresa e 
crisis humanitario treci pa e 
guera di shete luna entre Is- 
rael y Hamas. 


Restriccionnan Israeli riba 
crusadanan den e pais y un 
aumento den bringamento a 
corta entregamento di cum- 
inda y combustible na Gaza, 
oficialnan 
internacional 
a 
bisa. E confiscamento di e 
crusada fronterisa di Rafah 
pa Israel, cual ta un punto di 
transito clave pa combustible 
y material pa Gaza, a contri- 
bui na trece operacionnan di 


ayudo cerca di un collapse, 
segun ONU y gruponan di 
ayudo a bisa. 


Tur 2.3 miyon hende di Gaza 
ta pasando dificil buscando 
cuminda, segun e gruponan 
di ayudo, cu e hefenan di 
WFP y USAID bisando cu 
hambruna a cuminsa den 
nort Gaza. 


E proyecto di e pier Mericano 
pa trece ayudo na Gaza via e 
Lama Mediteraneo tabatin un 
lansamento dificil, cu grupo 
di hende tumando mayoria 
material den un convoy di- 
asabra y un homber tira bao 
circunstancianan no splica 


ainda. 


E caos di diasabra a forsa 
suspension di convoynan di 
ayudo for di e pier pa dos dia. 
Shada Moghraby, e vocero 
di WFP na ONU, a bisa cu 
trucknan cargando ayudo for 
di e pier a yega na un ware- 
house di ONU diamars y 
ayera, pero no a bisa con hopi. 


WFP a adverti e siman aki cu 
e proyecto Mericano por fra- 
casa cu e excepcion di autori- 
dadnan Israeli duna aprobac- 
ion y cooperacion pa rutanan 
alternativo riba tera y miho 
seguridad. Oficialnan hu- 
manitario y Merca ta bisa cu 


e rutanan maritimo no ta un 
reemplaso pa trece ayudo via 
crusadanan riba tera, y repeti- 
damente nan a haci yamado 
riba Israel pa permiti un en- 
trada grandi di truck via pun- 
tonan di entrada y pa sigura 
cu trahadornan di ayudo ta 
safe for di e ehercito Israeli. 


Israel ta insisti cu ta pone 
ningun restriccion riba e 
cantidad di truck drentando 
Gaza y a culpa “e falta di ca- 
pacidadnan logistico y buraco 
den trahadornan” entre gru- 
ponan di ayudo. Pero e op- 
eracionnan militar di Israeli 
ta haci’e dificil pa gruponan 
busca e ayudo. 


internacional 

Noruega, Irlanda y Spaña ta bisa cu nan lo reconoce un estado Palestino 


(AP) - Noruega, Irlanda 
y Spaña a bisa diaranson 
cu nan lo reconoce un es- 
tado Palestino, un movida 
grandemente 
simbolico 
cu ta profundisa Israel su 
isolacion mas di 7 luna 
despues di su guera contra 
Hamas na Gaza. Israel in- 
mediatamente a denuncia 
e decision y a retira su em- 
bahadornan for di e 3 pais. 


Oficialnan Palestinonan a 
duna bon bini na e anuncio- 
nan como un afirmacion di e 
lucha di decadanan pa un es- 
tado na Jerusalem, West Bank 
y Gaza Strip, teritorionan cu 
Israel a confisca den 1967 y te 
ainda ta controla. 


Mientras alrededor di 140 
pais, mas di dos tercer parti 
di Nacionnan Uni, ta recon- 
oce un estado Palestino, di- 
aranson su cascada di anun- 
cio por crea momentum na 
un momento unda te hasta 
aliadonan cercano di Israel a 


cuminsa critica su conducta 
na Gaza. 


E timing di e movida tabata 
un sorpresa, sinembargo dia- 
logo ta na caminda pa siman- 
nan caba den algun pais di e 
Union Europeo tocante po- 
siblemente reconoce un es- 
tado Palestino. E proponen- 
tenan a argumenta cu e guera 
a demostra e necesidad di un 
empuhe nobo den direccion 
di un solucion di dos estado, 
15 aña despues cu negocia- 
cionnan entre Israel y e Pal- 
estinonan. Prome Minister 
di Israel Benjamin netanyahu 
su gobierno ta den oposicion 
di un estado Palestino. 


Esaki ta marca e di dos golpi 
contra Israel su reputacion 
internacional e siman aki 
despues cu e fiscal hefe di 
Corte Criminal Internacio- 
nal a bisa cu e lo busca un 
ordo di aresto pa Netanya- 
hu y su minister di defensa. 
Corte Internacional di Hus- 
ticia tambe ta considerando 
acusacionnan di genocidio cu 
Israel a nenga rotundamente. 


Den e agresion, militantenan 
lidera pa Hamas a drenta e 
frontera, asesinando 1,200 
persona y tumando 250 como 
rehen. E fiscal di ICC ta pidi 
aresto pa 3 lider di Hamas. 
Israel su ofensiva andando a 
asesina mas di 35,000 Pales- 
tino segun Gaza su Ministe- 
rio di Salud y a causa un cri- 
sis humanitario y hambruna. 
Fiscal di ICC a acusa lidernan 
di Israel di usa hamber como 
un arma. 


“Historia lo corda cu Spaña, 
Noruega y Irlanda a dicidi di 


duna un medaya di oro na 
asesinonan y violadornan di 
hamas,” Katz a bisa. 


Den respuesta na e anuncio- 
nan haci na Europa, Israel su 
Minister di Seguridad Na- 
cional Itamar Ben-Gvir a haci 
un bishita provocativo na e 
moskee Al-Aqsa, un punto 


na Jerusalem cu ta sagrado pa 
Musulmannan y Hudiunan, 
kendenan ta referi na esaki 
como e tempel. E movida lo 
por escala tensionnan den e 
region. 


“Nos no lo permiti ni un solo 
declaracion tocante un estado 
Palestino,” el a expresa. 


Merca: 
Oficina di e Comite Nacional 
Republicano a ser evacua 
despues cu a descubri vi- 
alnan di sanger adresa pa 
Trump 


(AP)—E 
oficina 
di 
e 
Comite 
Nacional 
Republicano (RNC) na 
Washington a ser evacua 
un rato ayera mientras 
polis tabata investigando 
dos vial di sanger cu a ser 
adresa na ex-presidente 
Donald Trump despues 
cu e posible nominado 
presidencial a tuma over 
e aparatus di e partido 
nacional. 


Ekiponan 
di 
material 
peligroso a ser desplega 
despues cu a descubri e 
vialnan, segun e Capitol 
Police, ken a bisa cu nan no 
sigui investiga. No tabata 
claro di un hende a bin den 
contact cu e sanger y na ken e 
ta pertenece. 


A adresa e vialnan na Trump, 
segun un persona familiar cu 
e situacion pero no autorisa 
pa 
papia 
tocante 
esaki 
publicamente. 
No 
tabata 
claro si un mensahe tabata 
compaña e vialnan splicando 
pakico a mand’e. 


E presidente di e RNC, 
Michael Whatley, a condena 
e “atake repugnante” pero 
no a ofrece mas detaye. E 
secretaria di prensa di e 
White House, Karine Jean- 
Pierre a condena “cualkier 
forma di menasa,” agregando 
“cu no tin luga nos politica, 
no tin luga ningun caminda.” 


Ayera, 
e 
Capitol 
Police 


a publica un declaracion 
consehando hende pa no 
pasa den area unda e RNC 
ta situa, cual ta un caminata 
cortico for di e Capitol. E 
sargento di e House, cual 
ta e agente di protocol y di 
ehercemento di ley di e U.S. 
House of Representative, 
a manda un informacion 
consehando 
restriccionnan 
di trafico den e area “debi 
na un actividad policial na 
RNC.” 


E liderazgo di Trump—cual 
ta inclui su nuera, Lara trump, 
como e vice-presidente di 
e partido nacional y ex- 
presidente di e GOP na 
North Carolina, Michael 
Whatley, como presidente di 
RNC—a tuma over e RNC, 
completando su obtencion di 
e partido nacional mientras 
e ta yegando na un tercer 
nominacion presidente entre 
e banda Republica. 


E situacion ayera ta bin 
menos cu dos luna for di 
e 
Convencion 
Nacional 
Republicano na Milwaukee, 
unda Trump ta programa pa 
bira e nominado oficial di 
e partido y unda ta anticipa 
protestanan grandi. 


